Asteroko kronikie: 2015/01\nPelikularen kritika ona zen. Bost izarrekoa: "Un bozo muy bonito de 37m...", "De aquí a Lezate...", "Es como estar en las galerias del Sahara de Lezate...". Kritika hain ona zen, ze Antua eta biok (ni resakakin) Atxabrin-eko -45m-tara utzi zen desobstrukzioa egitera joan gara.\nLeza honen garaiera ohikoa baino handiagoa izan da. Hori dela eta lau petate eraman ditugu bion artean. Lezaren sarrerara heldu bezain laster konturatu nahiz, agian Lezatera heltzeko falta diren 350m desnibelak bajatzea posible izango dela oraingoan. Atxabrinek aukera hori emango digula... JA!\nSartu bezain laster ordea, Antua, bidez konfunditu eta faltarik egiten ez zuen estuazun batzutan ibili gara gora eta behera. Beroketa... Halako batean bidea topatu eta han hasi gara jeisten. Eztuasun 1, eztuasun 2, 3 eztuasun, eta 37m-ko putzu zoragarria!! -45m-ak heldu diren arte.\nBertan zegoen desobstrukzioa zain. Hasieran mailuakin, eta jarraian indar gehiagorekin, zabaldu egin dugu. Pasatu eta... aiba! galeria desfondatu egin da!! "Traeme cuerda, arnes, taladro...". Bitartean, haizea etengabe irtetzen. Hotza, oso hotza. Agian "Gozillo" bat daukagu zain. Plantan lezatetik oso hurbil gaude, baina kotek -350m falta direla esaten digute.\nHalako batean Antuak, "no voy a decir nada, pero he tirado una piedra y no he oido el golpe...".\nEmozioa: "nivel MAX"\nSoka instalatu eta beheraino! 3m!! eta gero beste 5m! guztira 15m... :-( Antuak golperik ez du entzun, ze kobazuloa erabat procelosoa bihurtu da. Lokatza non-nahi, pareta, sabaia eta lurrean.\nBeste bi eztuasun ere pasatu ditugu. Eta jarripena, haize eta guzti, desobstrukzio batean utzi dugu. -60m inguruan.\nGaurko irteeratik bi konklusio atera ditut:\n1. Jendeak ez daki pelikulei buruz.\n2. Hobe du, Atxabrin-ek jarrera aldatu, ze bestela Galarregi II deitu ahal izango dugu.\negilea: ADES / ordua 20:56:00 1 comentario:\nEtiketak: atxabrin, Iluntzar, lezate\nDOLINA BATETIK ZABORRA JAURTITZEN BADOZU, EZ DA DESAGERTZEN...\nURAK ERREKAN BEHERA DARAMA ETA AZKENEAN ZUK EDATEN DUZU!!!\nNazkagarria da Lea-Artibai eta Urdaibai moduko paraje ederretan horrelako lekuak topatzea... Zaindu ingurunea!!!\negilea: ADES / ordua 14:21:00 No hay comentarios:\nEtiketak: ispaster, Sorgin-zulo\n150117: Antua, Iñaki, Gotzon, Oier.\nAtxabrin (Aulestia). Antuanek astelehenian topau zeban lezihau. Artadi eder batian zabaltzen da, argi eta garbixa, eta 10 bat metrora allegau zan bera. Hortik aurrera, estuasunak baiña jarraipen argixa. Lehelengo bide ebidentienetik jaitsi dira (ni ez nintzan kabitzen), baiña ez dabe jarraitzeko modurik topau. Gero beste jaitsiera paralelo batetik: lehelengo estuasun bat pasau eta gero, Gotzonek egin dau lehelengo saiakeria; ez zan sartzen, eta pizkat nasaittu eta gero (lur soltia kenduta) katazulo baten geratu da, potzu haundi baten kabezeran. Gorako maniobria errezteko espatula kolpe bat emonda, Antuan jaitsi da aurretik instalatzen, eta gero danok atzetik. Potzu ikusgarri eta sakona, zabala eta dana koladaz eta formaziñoz tapizauta; ahal danik eta gitxien zikintzen saiatu gara, danak leku beretik pasauta. Errekatxo bat daka barrenian, gaur 0,5 l/s inguru zerabixana. Sedimentuen itxuriangaittik, tarteka barren hori urez betetzen da eta hónek sedimentuak meandruan jarraipena blokeau dabe. Jarraipen posible bi identifikau doguz, espatula biharra eskatuko dabenak. Bertan lekuan grabedade tranpa bat ipiñi dot, fruta zatitxuekin.\nSarrerako gelatxuan hazur asko ikusi doguz, ganadu edo zaldixenak itxuraz; halan be, ez apurtzeko baztartzen saiatu gara. Handik behera be ikusten ziran, sarreratik jausitta itxuraz. Jakitunak, leziau Lezate gaiñian gelditzen dala esan dabe, azken sifoian inguruan. Gaurko topuan KMZ-ak ikusitta, ederto ikusten da hori eta lekuan interesa biderkatu egitten da.\nBio lagin bakarrak sarrerako gelatxuan bakarrik hartu dittudaz, handik behera ez dot ezer ikusi eta: Meta menardi 1, 3 masma ipurdihaundi txiki, Trichoniscoides 1, marraskillo ertain 2, marraskillo txiki 1.\nEtiketak: atxabrin, aulestia, bioespeleologia\nFalloak badaude esan. Lehenengo "entidadezko" topoa da eta...\nOraindik inkognita bat dago...\nGure taldekide den Javi Morenok, Diego Dulantoren laguntzarekin (http://descendedor.blogspot.com.es/), 2014 urte osoa eman dute (ekainetik gutxi gora behera) Karlistaren troka famatuari topografia berritu bat egiten.\nGaur egungo teknikekin, gero ta gehiago ikusten dira kobazuloen 3Dn egindako topografia ikusgarriak (Santimamiñe, Chauvet, Ardalesko trinitateko kobazuloa...) normalean Leica 3D eskaner pisutsuekin egin ohi direnak.\nEspeleologook, ez dugu gehienetan tramankulu hauek erabiltzeko aukerarik (benetan pentsaezina da Karlistaren trokaren bertikaletatik tramankulu hau zintzilika eramatea), baina aukera dugu eskuragarri ditugun material xumeagoekin eta pazientzia askorekin emaitza politak lortzea.\nJavik eta Diegok, Disto X2 batez baliatuz, zenbait sarrera egin dituzte leize famatu honetara, 3Dn topografia berritzaile bat egiteko asmoarekin (aurrekoa G.U.M. taldeak egindakoa da, orain dela 50 urte inguru).\negilea: ADES / ordua 10:30:00 No hay comentarios:\nEtiketak: topografia, torca del carlista\negilea: ADES / ordua 0:02:00 2 comentarios:\nPart.: Ritxar, Antua eta Josu\nPasadan astean egon ginen Berije-ko dolinan urzuloa eta lezia esploratzen. Ur zuloa bloke-kaos bat zen esplorazio arriskutsukoa. Lezia aldiz, jeits, esploratu eta topoa egin genuen.\negilea: ADES / ordua 21:53:00 No hay comentarios:\negilea: ADES / ordua 16:15:00 3 comentarios:\nEtiketak: aulestia, Iluntzar, kobaederra\nURTARRILAK 3, Gotzon, Antua, Oier, Idoia, Javi, Josu eta Iñaki.\nUrteko lehen zapatu honetan Gandarara joan gara, hidrologia gailuekin zenbait neurketa egiteko kolektore honetan (108 km osatzen dituen galeria sarearekin, ez dela gutxi).\nKolektorearen bi adar nagusiak neurtu ditugu: emaitza probisionalak, 260-300 litro/segundu lehenengoak (gehien ezagutzen den sektorea) eta 1100 litro/segundu bigarrenak (sektore garrantzitsuena eta guztiz ezezaguna). Oier-ek ere, bioespeleologia lagin bilketan jardun du, eta emaitza pozgarriekin gainera.\nBaina gauza hauek gutxiengoak izan dira, izan ere egun polita bizi izan baitugu gaur Espeleologiaren Himalaia den Alto Asón-eko bailara honetan.\nEta gainera, konpainia ezin honean, Patrick Degouve (http://karstexplo.fr/blog/) eta Peter Smith (http://matienzocaves.org.uk/page1.htm) espeleologo handiekin. A zer sorpresa, etxean azken honen liburu bat daukadala gogoratu dudanean!\n150103: Patrick Degouve, Peter Smith, Javi, Gotzon, Idoia, Josu, Iñaki, Antua, Oier.\nLa Gandara (Kantabria), EEE-n aparatuekin neurri hidrologikuak hartzera (aforuak, tenperaturak...). Aukera parebakua Gotzonek hainbestetan eta hainbestetan goretsittako eskualdeko zuluei trazia hartzeko; benetan be, galerixen dimentsiñuak inpresionatzeko modukuak dira. Gaiñera, ohore haundixa izan da Patrick deskubritzaille eta esploratzailliakin jardutia, etorkizunian gogoratuko dan pertsonia, Sandrine emaztiakin batera. Bestalde, gaurkuan Peter hurreratu jaku Matienzotik; Ason alboko eskualde horretan aspaldittik esploraziñua daroien inglesak be interesauta ei dagoz hango sistemetan mota honetako frogak egitteko... Elkarlan interesgarrixa gaurkua, beraz.\nGaur egin dogun ibilbidia ez da iñundik iñora gogorra izan (500 bat metro erreken bilguneraiñok, 120 kilometro dittuan kueba batian...), baiña erakustaldi modura lagin esanguratsua izan da. Beste lagin mota batian, biologikuan, ni neuriakin ibilli naiz: bestiak neurrixak hartzen ziharduela zera harrapau dot nik; errekako aporte txikixetan: 7 bat Trichoniscoides?, miriapodo zuri 1; han bertan, ittogin baten azpiko potzuan, Scutigera itxurako 1, baiña zurixa eta oso txikixa (0,5 mm zabal, 3 mm luze); Lithobius itxurako bat be ikusi dot, baiña iges egin desta; gorutzkuan, sarrera azpiko gelan, Meta menardi 1 eta Meta bourneti 1.\nEtxerutzkuan, Patrickek euren bordara gonbidatu gaittu, guk ezetz eta ezetz jardun arren (jente larregi etxe txikirako). Bertan ezagutu dogu Sandrine, eta Gotzonen komentarixuei erreparauta pizkat bildurtuta genguazen arren (gitxienez ogrua zala pentsau zeikian), emakume atsegin eta maitagarrixa begittandu jata!\nEtiketak: bioespeleologia, Cantabria, gandara, hidrogeologia, patrick, Peter Smith\nAbita, 30 de diciembre; Santi Urrutia, Santi Yaniz (photos), César Xplorer, Rober Garay\negilea: ADES / ordua 18:28:00 No hay comentarios:


Mendialdea Mankomunitateak kalitate bikaineko 150 kilo konpost banatu ditu Haur, Guraso eta Eskolen XV. Topaketa jardunaldian.\nBanatutako konpost hori Leitzako 72 familiaren hondakin organikoak kudeatzeko 2013ko azaroan jarri ziren hiru konpost-guneetan lortu da. Mankomunitateak egindako kalkuluen arabera, familia hauen hondakin organikoen kopurua guztira 2,5 tonatan murriztu da, eta hondakin horietatik 650 kilo konpost atera dira.\nHiru konpostaje-gune hauetan Leitzako herritarrek sortutako hondakin organikoen % 5a kudeatzen ari da.\nParte-hartzaileek konpostajearen balorazio oso positiboa egin dute, ikusten baitute haien hondakinak modu ekologikoan eta jasangarrian murrizten direla eta hori guztia herriko baratzetan eta lorategietan erabil daitekeen ongarri bihurtzen dela. Hondakinak tratatzeko sistema hau hondakinak sortzen diren toki berean ezartzen da eta horri esker garraio kostuetan aurrezten da; horretaz gain CO2a isurtzea ere saihesten da eta ingurumenari dagokionez, beraz, sistema jasangarriagoa da.\nHaur, Guraso eta Eskolen Topaketa\nKonpostaren banaketa “Haur, Guraso eta Eskolen XV. Topaketa” izeneko jardunaldiarekin batera egin da. Leitza, Goizueta, Areso eta Aranoko eskolek, gurasoek, eta ikasleek urtero egiten duten jardunaldia da eta aurten 15. aldia izan du. Egunean zehar hainbat tailer, joko eta jarduera egin dira, guztiak ere familiei zuzenduak.\nKonposta banatzeko egunean 200 lagunek parte hartu dute, haurrak nahiz helduak, eta Mendialdearen hurbileko beste mankomunitateetako ordezkari ugari ere izan da bertan, baita eskualdeko alkateak nahiz beste mankomunitate batzuetako lehendakariak eta teknikariak ere.\nKonpostajean parte hartzeko (auzokoan nahiz etxekoan)\nMendialdeko herritar orok eman dezake izena auzo-konpostajean horretarako mankomunitatearen telefono zenbakira deituz (948510444). Izena ematea ezinbestekoa da, eta kanpainako materialak eta auzo-konpostajea egiteko trebakuntza jasotzeko eskubidea ematen du.\nMendialdean auzo-konpostajea egiteari buruz edo jardunaldi honi buruz informazio gehiago eskuratzeko Bakartxorekin hitz egin dezakezu 948510444 telefono zenbakira deituta.\nMendialdea Mankomunitateari buruz (www.mendialdea.eus)\nMendialdea Mankomunitateak bertako kide diren udalerrietako hiri-hondakinak kudeatzen ditu. Honakoak dira Mankomunitatea osatzen duten udalerriak:


LANGUAGE SHOW - - Maxixatzen.eus\nJoseba Epelde 2012-12-06 17:45\nBaliteke batzuentzat ezer berria ez izatea, baina orain dela urte gutxi zirenik ere ez nekienez, norbaiten jakinmina piztu lezakeelakoan, hizkuntza azokak hartuko ditut mintzagai, Etxepare Euskal Institutuaren eskutik, joan den urriaren 19tik 21era Londreseko Language Show azokan euskarari zegokion standean egoteko aukera izan bainuen.\nEuropan hiru hizkuntza azoka dira nagusienak: Londreseko Language Show, Berlineko Expolingua eta Pariseko Expolangues. Era guztietako instituzioak joaten dira azoka horietara, baina gehientsuenak bere hizkuntzaren promozioa egitera doazen instituzio publikoak, Etxepare Euskal Institutua barne, eta negozioa egiteko asmoa duten enpresa pribatuak izaten dira. Lehenengoetako askok utzi diote joateari azkenaldiko krisia dela eta, Kataluniako Llull Institutuak, esaterako; enpresa pribatuek, berriz, etekinik ateratzen ez dutela irizten diotenean lagatzen diote azaltzeari.\nPozgarria da gurea bezalako hizkuntza txikia (hiztun kopuruari dagokionez, noski) Oxford argitaletxearekin, Alemaniako GoetheInstitutuarekin edo Espainiako Cervantes bezalako erraldoiekin parez pare ikustea. Pozgarria jendeari azaldu ahal izatea gure hizkuntzak, indoeuroparren aurrekoa izaki, ez duela latinarekin, katalanarekin edo espainolarekin zerikusirik; pozgarria honi eta hari Euskal Herria mapan kokatzen laguntzea. Harrotu ere egiten zara galestarrek gure errealitatea oso ondo ezagutzen dutela ikusita eta gure hizkuntzaren berpizkundea eredutzat hartu ohi dutela jakinda; zer esanik ez zenbait hizkuntzalariren, alemanena adibidez, interesaz konturatuta. Barrearentzat, edo irribarrearentzat behinik behin, lekua ere egoten da, zure hizkuntzarekiko balizko interesa doan ematen dituzun Tolosako zigarrilloetara mugatzen dela antzematean.\nLehenago ere zertxobait eginagatik, aurrera begira ditugun erronken artean promozio hutsetik negoziora jauzi egitea da, Elhuyar bezalako enpresekin elkarlanean, oso ondo dakigun arren, hemendik kanpo euskararen merkatua nahiko mugatua dela (munduko 38 unibertsitate eta 30 Euskal Etxe batez ere).\nGoian idatzitakoak ahaztu gabe, aspalditik daukat garbi euskarak lekua behar izatekotan, gure etxe, kale, denda, eskola, instituzio eta batez ere gure mingainetan behar duela, eta ez dugula erronka makala Mikel Zalbidek “arnasgune” deitzen zien horiek mantentzen edo, ahal izanez gero, zabaltzen. Dena den, tartean behingo kanpoko aireak ere ez digu kalterik egingo seguruenik, sarritan hurkoaren iritzi eta estimuak laguntzen baitigute geure burua hobeto ezagutzen eta maitatzen.


Tabernariak "pozik" irten dira Udalean izandako bileratik - Soraluze - Plaentxia.eus\nUbane Madera 2020-05-14 18:40\nTabernariak Kontzejupean, udaletxera sartu aurretik.\nGaur goizean, herriko tabernariek bilera izan dute udal ordezkariekin. Ostalarien ustez, "bilera positiboa" izan da, Udalak erakutsi duelako kontziente dela tabernen egoeraz, eta haiei laguntzeko beharra ikusi duelako.\nGaur goizean, herriko tabernariek eta udal ordezkariek izandako bileran adostu dute, besteak beste, tabernariek aukera izango dutela terrazak ipintzeko espazio publiko gehiago okupatuz, hartara, bakoitzak duen terrazaren %50a atera ahal izango dute, eta segurtasun neurriak errespetatu.\nHorrekin batera, adostu dute Udaltzaingoak lagunduko diela segurtasun neurriak ezartzen. Eta Udalak prestutasuna erakutsi die, hala nahi duenari, Udalak dituen haimak lagatzeko, terrazak estali ahal izateko.\nBestalde, bestelako laguntasun-proposamen bat ere aurkeztu diote tabernariek Udalari, alarma egoeran itxita egon diren tabernendako eta dendendako. Datozen egunotan aztertuko dute berau.\nGauzak horrela, bilerak emandakoa modu "positiboan" baloratu dute tabernarien ordezkariek. Astelehenean, beste batzar bat egingo dute tabernariek eurek, xehetasunak zehazteko. Eta eguenean elkartuko dira, atzera ere, udal ordezkariekin, xehetasun horiek helarazteko.\nBien bitartean, datozen egunotan zabaldu ala ez, tabernari bakoitzak erabakiko du.


Ziarretak plataforma .eus domeinuaren aldeko plataforma publiko bat sortuko du | EA - Eusko Alkartasuna\nHasiera » Hauteskundeak » Ziarretak plataforma .eus domeinuaren aldeko plataforma publiko bat sortuko du\nZiarretak plataforma .eus domeinuaren aldeko plataforma publiko bat sortuko du\nUnai Ziarretak hogeitamarna bloggerekin topaketa batean parte hartu du Bilboko EITB egoitzan. EAko presidentaren esanetan Euskal gizarteak etorkizuneko erronkei aurre egiteko, ezinbestekoa da jendeari aukera ematea teknologi berriak eskuratzeko eta aritzeko.”\nEAko presidentea eta lehendakari hautagaia, Unai Ziarretaren ustez “Euskal Herriak bere lekua eduki behar du Sarean, Internet-en. Gaur egun plataforma horretan dago jokoan euskararen nazioarteko presentzia. Bide horretan aurrerapausu egokia litzateke .eus domeinua lortzea. Horregatik, bat egin dugu .eus plataformarekin eta helburu hori lortzeko plataforma publiko bat egiteko konpromisoa hartu dugu gainera”.\nUnai Ziarretak hogeitamarna bloggerekin topaketa batean parte hartu du Bilboko EITB egoitzan. EAko presidentaren esanetan “Euskal gizarteak etorkizuneko erronkei aurre egiteko, ezinbestekoa da jendeari aukera ematea teknologi berriak eskuratzeko eta aritzeko. Zertaz ari naiz? Zer bultzatu behar dugu? Software librea, WiFi sarea doan zentro publikoetan, pla ngintza berriak teknologi berriak eta Internet eskura eukitzeko”.


Axular Lizeoa - Zuhaizti Inmobiliariak gure talde teknologikoei laguntzen die\nZuhaizti Inmobiliariak gure talde teknologikoei laguntzen die\nIaz bezala, aurtengoan ere, Zarauzko ZUHAIZTI INMOBILIARIAk gure Talde Teknologikoei lagunduko die. Overclock eta Cansat taldeek bidaiak aurrera atera eta material teknologikoa erosteko Axular Lizeoarekin lotura zuzena duen enpresa honen laguntza jasoko dute.\nAxularreko hezkuntza-komunitateak ZUHAIZTI INMOBILIARIAri eskerrak eman nahi dizkio, gure hezkuntza-proiektua hasiera-hasieratik sustatzen egon baita. Axular Lizeoaren sorreran lagundu zuten eta gaur egun ere horrela jarraitzen dute.\nEskerrik asko #axularkide!


STALATUBE ZERBITZU ZENTROAK FAGORREKO EBAKETA LINEA BAT INAUGURATU DU FESTA HANDI BATEZ - Fagor Arrasate\nSTALATUBE ZERBITZU ZENTROAK FAGORREKO EBAKETA LINEA BAT INAUGURATU DU FESTA HANDI BATEZ\nFinlandian, STALATUBE zerbitzu zentro handiak Fagor Arrasatek bere instalazioetan instalatu dion luzetarako ebakitzeko linearen inaugurazio bikaina antolatu zuen. Ospakizunaren buru Jukka Nummi jauna izan zen, enpresaren Zuzendari Exekutiboa. Bere hitzaldian, Nummi jauna baikor agertu zen egoera ekonomikoaren inguruan eta garai zailetan inbertitu behar dela defendatu zuen. Aipatu zuenez, “bakarrik hildako arrainak egiten dute igeri korrontearen alde”. Era berean, Paula Lehtomäki ministra andreak ospakizunera bertaratu zen eta Finlandiako siderurgia sektoreari buruz hitz egin zuen. Jaana Pelkonenek, 2007an Helsinkin Eurovisioneko jaialdiko aurkezlea, aurkeztu zuen ospakizuna. FAGOR-eko luzetara ebakitzeko lineak 1600 mmko zabalerako eta 8 mmko lodierako altzairua prozesatzeko ahalmena du.


Tunisian nekazaritzako lurrak basoberritzeko proiektu baten alde egin du AECIDek | Consumer\nTunisian nekazaritzako lurrak basoberritzeko proiektu baten alde egin du AECIDek\nEkimenak Magrebeko herrialdean txertatutako pinazi-pinuaren erabileraren interesa ebaluatzen du\nInstitut de Recerca i Tecnologia Agroalimentàries (IRTA), Centre Tecnològic Forestal de Catalunya (CTFC) eta Instituto National de Recherche erakunde publikoa, Genie Rural Eaux et Forêts (L’INRGREF) elkarrekin ari dira lanean Espainiako Lankidetzarako Nazioarteko Agentzia batean. Ekimenak Tunisen nekazaritzako lurrak basoberritzea aurreikusten du eta Magrebeko herrialdean txertatutako pinazi-pinua erabiltzearen interesa ebaluatzen du.\nNeus Aletà doktoreak eta Ramon Magrinyà IRTAko teknikariak dagoeneko bisitatu dituzte oihaneztatuko diren eremuak eta dituzten haztegi-instalazioak. Bidaiak aukera eman du, halaber, “lankidetza horren benetako esparrua finkatzeko, proiektuaren hurrengo urteetan lanen jarraipena ezartzeko”, adierazi du IRTAk.\nP. halepensis (pinu zuria) eta P. pinea (pinazi-pinua) patroiak edukiontzian txertatzeko lanak Kataluniako eta Tunisiako jatorri kontrolatu desberdinetakoak dira, eta Marimon dorreko IRTAn egiten dira (Caldes de Montbui, Bartzelona). Horretarako, pinaburu pinuen klonak erabiltzen dira, Kataluniako eskualdeetan kokatuak.\nKataluniako organismoak arduratzen dira instalazioko ekoizpenaren teknologiaren transferentziaz eta Tunisiako landa-saiakuntzen diseinuez. 2008. urtean hasi eta 2011. urtera arte luzatuko den proiektuaren helburu nagusia da “pinazi-pinua pinu zuriaren gainean txertatuta erabiltzea Tunisiako lurzoru pobre eta karekizko eremuetan, non pinu zuria arazorik gabe”, azaltzen du IRTAk.\nbasoberritze nekazaritza-lurrak tunisian


Marigny (Allier) - Wikipedia, entziklopedia askea.\nAgonges, Coulandon, Montilly, Neuvy, Saint-Menoux eta Souvigny\n100 (%49) 104 (%51)\nMarigny Frantziako udalerri bat da Allier departamenduan dagoena, Auvernia-Rodano-Alpeak eskualdean. 2013an 202 biztanle zituen.\n2007an Marigny udalerrian erroldatutako biztanleak 189 ziren. Familiak 76 ziren, horien artean 16 pertsona bakarrekoak ziren (8 bakarrik bizi ziren gizonak eta 8 bakarrik bizi ziren emakumeak), 24 seme-alabarik gabeko familiak ziren, 24 seme-alabarik gabeko bikoteak ziren eta 12 seme-alabak dituzten guraso-bakarreko familiak ziren.\n2007an 92 etxebizitza zeuden, 79 familiaren etxebizitza nagusia ziren, 9 bigarren erresidentzia ziren eta 4 hutsik zeuden. Etxebizitza guzti hauek 92etxeak ziren. 79 etxebizitza nagusietatik 62 bere jabearen bizilekua ziren, 16 alokairuan okupaturik zeuden eta 1 doan lagata zegoen; 12 etxek hitu gela zituzten, 17 etxek lau zituzten eta 50 etxek bost zituzten. 24 etxek euren parking plaza propioa zuten azpian. 29 etxetan ibilgailu bat zegoen eta 45 etxetan bat baino gehiago zituzten.\n2007an lan egiteko adina zuten pertsonak 139 ziren, horien artean 110 aktiboak ziren eta 29 inaktiboak ziren. 110 pertsona aktiboetatik 108 lanean zeuden (60 gizon eta 48 emakume) eta 2 langabezian zeuden (1 gizon eta 1 emakume). 29 pertsona inaktiboetatik 16 erretiraturik zeuden, 11 ikasten zeuden eta 2 "bestelako inaktibo" gisa sailkaturik zeuden.\n2009an Marigny udalerrian 78 unitate fiskal zeuden, 192 pertsonek osaturik. Pertsona bakoitzeko diru-sarrera fiskalaren mediana urteko 19.162 euro zen.\n2000. urtean Marigny udalerrian 13 nekazaritza-ustiategi zeuden, 970 hektarea erabiltzen.\nMultimedia: Marigny (Allier)\nOrriaren azken aldaketa: 19 abendua 2021, 17:46.


1. GAIA.Antzinako Erregimenaren krisialdia (1808-1814): Cadizko Gorteak eta 1812ko Konstituzioa. | Txindokitik\n“Honako lerro hauek Historiako Hautaprobako lehen gaia prestatzeko baliagarriak izan daitezke erreferentzia bezala, hala ere, hobe da norberak lantzea material ezberdinetik eta oso komenigarria da eskemak edo mapa kontzeptualak egitea”\nXVIII. mendearen bukaeran Espainiako erresuma krisi estruktural larri batean sartuta gerturatzen da mende aldaketara. Borboitarren absolutismo ilustratuak ezin izan du ez gizartea, ez ekonomia suspertu eta oraindik instituzio eta estruktura gehienak kutsu feudala daukate.\nCarlos IVa tronura igo bezain laster Frantziako Iraultzak erregearen egoera ikaragarri konplikatu zuen (1789). Carlos IIIak hasitako erreforma guztiak bertan bera gelditu ziren irauntzaileen beldurra zela eta eta erreformista guztiak gobernu-kargu guztietatik aldenduak izan ziren.\nFrantzian sortutako Iraultzaren aurrean mugak istea eta iraganeko ohituretan bakantzea izango da erreakzio nagusia eta 1793ean, Luis XVI.a gillotinan hitzean Europako beste monarkia absolutistekin batera Frantziaren aurkako gerra hasiko du. Konbentzioko gerra hau Espainiak galdu egingo du\nKrisiaren goren unea 1808. urtean sortuko da, Napoleonen Frantziak Espainia inbaditu eta Independentzia gerra hasiko baita, Espainiarentzat ondorio larriak izango dituen gerra hain zuzen.\nGerra aurreko urteetan Karlos IV.aren lehen idazkaria izan zen Manuek Godoy bilakatu zen politika alorrean protagonista nagusia. Boterera 1792. urtean iritsi eta 1808rarte mantenduko du (bi urteko etenaldia kenduta). Bere jarrera despotismo ilustratuko agintariena izan zen, hau da, hezkuntza eta ekonomia arloko berrikuntzak bultzatzeko borondatea eta bestetik iraultzaren beldurra zela eta, gizartearen kontrol eta inmobilismo gogorrak.\nEspainiako noblezia eta apaizteri kontserbadoreena, Fernando printzipearen ingurura bilduta gorrotatu egiten zuten, etorri-berri bat zelako, erreformista bat; ilustratuek berriz, iraultzaren miresleek, erreformetan ez sakontzeagatik ez zuten onartzen.\nNazioarteko politika gatazkatsuan, Espainiaren jarrera eta aliatuak balantzaka ibili ziren, 1893an Frantzian Luis XVI.a exekutatu ondoren Konbentzio gerra piztu zen bi herrialdeen artean, Espainiak Antzinako Erregimenaren defentsan, errege, noble eta elizaren pribilegioak defendatuaz, orden tradizionalaren alde. Gerra 1795ean amaitu zen, Basileako Bakean eta urtebete beranduago San Ildefonsoko itunaren bitartez bi etsaiak aliatu bilakatu ziren, amankomuneko etsaiaren kontra, Inglaterraren aurka.\nEgoera gatazkatsu honetan ekonomiaren krisia azaldu zen modu gordinean, prezioen igoera etengabekoan, goseteekin, estatuaren ogasun publikoaren defizit itogarriarekin, behin da berriz sortutako gatazka armatuekin, etab. Espainiaren hondoratze ekonomikoak ez zeukan amaierarik.\nEgoerak barne zatiketa larria bultzatu zuen, erregearen eta batez ere Godoyren aurkako oposizioa Fernando printzipearen inguruan bildu zen. 1807an, Godoyk Napoleon Bonaparterekin sinatutako Fontainebleauko Ituna ondoren, lehenengoaren auleziaz baliatuz, boterea bereganatzeko. Itun honen bitartez, Godoyk baimena eman zion Napoleoni bere tropak Espainiako lurraldea zeharkatu eta Portugal inbaditzeko. Frantziarren intentzioak ez ziren haiek, eta berehala eta inolako borrokarik gabe zenbait hiri okupatu zituzten (Donostia, Irunea, Bartzelona, Burgos …). Carlos erregea Espainiatik irteten saiatu zen baina herria matxinatu eta Fernando VII.ak egoera aprobetxatuz aitaren abdikazioa lortu zuen. Martxoaren 23an frantziarrak\nMadrilen sartzen ziren Murat jeneralaren agindupean eta errege-familia Baionara eramango dituzte, beraien arteko gatazka konpontzera. Napoleonek biak tronua berari ematera behartu zituen, eta Josef Bonaparte anaiari eman zion, “Baionako abdikazioak” izenekoetan.\nFrantziarrek Espainiako koroa eskuratu eta Antzinako Erregimena lurperatu nahi zuten espainiar ilustratuen laguntzaz. Josef Baionako Estatutua argitaratu zuen (1808), konstituzio moduan, Antzinako Erregimenaren oinarriak zalantzan jartzen zituena eta joera liberal garbia zuena. Ezingo zen praktikan ipini gerra zela eta.\nIndependentzia gerra (1808-1914)\n1808ko maiatzaren 2an Madrildarrak hiriburua okupatzen zuten frantziar indarren aurka altxatu ziren. Bertatik, altxamendua Espainia osoan hedatu zen, Independentzia gerraren lehen hurratsak emanez.\nBost urte luzez hedatu zen gerra ikaragarria izan zen, 300.000 hildako baino gehiago, suntsitze eta arpilatze ugari egonez. Atzerritarren aurkako borroka erkidego bateko kide izatearen sentimendua areagotu zuen, eta gehiengoaren ideiak erlijioa eta monarkia defendatzearen alde zeuden, gizartearen gehiengoa ikuskera tradizionala zuen oraindik. Gutxiengo liberala ere bazegoen baina eta frantsesei aurka egiteaz gain, bere iraultza egin nahi izan zuten. Gerraren nondik-norakoek eman zieten aukera azken hauei Cadizen sortuko diren Gorteetan, etorkizuneko iraultza liberalaren oinarriak ezartzeko.\nAltxamenduak eta abdikazioak direla bide Espainian botere hutsunea eta haustura gertatu zen. Botere mota berria antolatuko da okupatu gabeko eskualdeetan: probintzia-batzordeak. Subiranotasuna haien gain hartu zuten erregearen ausentzian, eta berehala probintzia-zatiketa gainditu eta nazioko gobernu bateratua sortzeko beharra ikusi zuten. 1808ko irailean, Floridablancako kondearen agintepean, Batzorde Zentral Gorena eratu zen.\nEspainiako gizartearen zati handi bat armekin frantziarrekin borrokatzen zen bitartean, ilustratu gutxi batzuek Frantzian iraultza burgesa eragin zuten ideiak ezarri nahi zituzten. 1810eko urtarrilean Batzorde Zentrala Cádizen babestuta behin-behineko antzeko zerbaitetan eratu zen. Cadiz hiria giro oso liberala zeukan momentu hartan eta horrek guztiz baldintzatu zuen Batzordearen egunerokoa.\nGerra garaian sortutako botere-hutsuneak 100 urtetan gertatu ez zen egoera bultzatu zuen, hau da, erresumaren Gorte Nagusiak biltzea. 1810eko irailean bildu ziren eta Diputatuek Espainiako nazioaren osotasuna defendatzeko zina egin zuten. Zenbait dekretu garrantzitsu eta batez ere 1812ko Konstituzioa idatzi zuten bertan, herrialdea aldatzeko nahia zutela adieraziz, Espainia monarkia liberala eta parlamentu-monarkia ezarriaz.\nAzken hau bideratu ahal izateko, ulertu egin behar da nola bideratu zen Gorteetako ordezkaritza. Gerra egoera zela eta goi-noblezia eta Elizako hierarkia ia-ia ez ziren ordezkatuta egon. Probintzia okupatuetako ordezkariak ez ziren joan, eta hauentzat, Cádizen edo inguruan bizi ziren probintzia horietako ordezkariak bilatu ziren, baita Amerikako espainiar lurraldeetako ordezkarientzat ere. Ondorioz, Gorteetan trebakuntza intelektuala zuten erdiko klaseak, elizgizonak, abokatuak, funtzionarioak, militarrak eta katedradunak ziren nagusi, baita industria eta merkataritza-burgesiako kideak. Hau da, gehiengo liberala bildu zer bertan, erreformen aldekoa.\nCadizko Gorteetan bi joena nagusi sortu ziren: Liberalak, eraldaketa iraultzaileak egitearen aldekoak eta Absolutistak, antzinako ordena monarkikoa eustearen aldekoak. Lehenak izango dira orokorrean inposatuko direnak, bai Antzinako Erregimena egiten den legegintza-lanean, dekretuen bidez, baita, nagusiki, 1812ko Konstituzioan.\nAurreneko Dekretuen bidez zenbait pausu garrantzitsu emango dira: Adierazpen askatasuna bermatuko da, erregimen feudala bertan bera utzi Jurisdikzio-jaurerriak abolituz eta gremioak indargabetuz, erlijio-legeriak eztabaida handiak eragin zituen eta Inkisizioa abolitu zen, administrazio-eraldaketa eta lurraren antolamendu berria egin zen zentralizazio politikoa lortu nahian.\n“La Pepa” ezizenez ere ezagutzen dena, 1812ko martxoaren 19an onartua izan zen, Espainiako lehenengo Konstituzioa izanik. Honen bitartez Espainiako liberalismoaren ideiak eta hizkera finkatu ziren.\nEstatu bateratua diseinatzen da Konstituzioan, ardatz bezala, Espainiarren eskubideak direlarik, erreinu bakoitzeko eskubide historikoen gainetik, edozein ordezkaritza erregional edo korporatibo ezabatzen. Beraz, zentralizazio politiko eta administratiboan aurrerapauso handia suposatzen zuen eta aldi berean eskubide indibidualak eta kolektiboak ezarriko ziren, salbuespen egoerak eta pribilegioetan oinarritutako gizarte-eredua ezabatzeko oinarria finkatuz.\nHerritarren berdintasuna bermatu nahi zen, burokrazia zentralizatzeko asmoa, nazio armada eta barruko aduenen desagertzea.\nNazio subiranotasuna aldarrikatu zuen, erregearen subiranotasunaren gainetik eta gizonezkoen sufragio unibertsala. Hala ere, diputatu izateko jabea izan behar zen, eta horrek gizartearen zatirik handiena kanpoan uzten zituen. Beraz, Konstituzioaren bidez Fernando VII.a Espainiako erregetzat onartzen zen, baina ez errege absoluto moduan, konstituzio-erregea bezala baizik.\nNobleziaren eta elizaren eragina nabaritu egin zen ere, estatu konfesionala zela aitortuz eta talde pribilegiatuen jabetzak mantenduz.\nGerra garaian gerra zela eta, eta 1814an amaitzean, Fernando VII.aren eraginez, Cádizeko Konstituzioak ez zuen eraldaketak ezartzeko aukerarik izan. Hala ere, Konstituzio hau beste testu batzuen oinarria izan zen Espainian eskubide indibidual eta kolektiboak ezartzeko.\nGerra amaitzean, Fernando VII.aren itzulerarekin Konstituzioa eta Gorteek egindako erreformak abolitu egin zituen, Gorteen deialdia legez kontrakoa zela adieraziz. Berriz ere absolutismoaren bidea hartu zuen Espainiak. Hala ere Erregimen Zaharraren oinarriak zalantzan jarriak ziren jada eta indar liberalek behin da berriz borrokatuko zuren Espainiaren Erregimenaren izaera aldatzeko, Estatu Liberalaren sorrera lortu arte.\n1. GAIA.Antzinako Erregimenaren krisialdia (1808-1814): Cadizko Gorteak eta 1812ko Konstituzioa. -ri erantzun bat\nNere postekin loturak: Iturriak | Historia


genre_facet:"EIMAk onetsitako materialak" topic_facet:"Fabrikazio mekanikoko produkzioaren programazioa (Heziketa Zikloa). Goi maila" topic_facet:"Metal-eraikuntzak (Heziketa Zikloa). Goi maila" topic_facet:"Lan Arriskuen Prebentzioa (Heziketa Zikloa). Goi maila" topic_facet:"Linea automatizatuen muntaia- eta mantentze-lanak (Modulua)"\nGeneroa / Forma: EIMAk onetsitako materialak Proposatutako gaia: Fabrikazio mekanikoko produkzioaren programazioa (Heziketa Zikloa). Goi maila Proposatutako gaia: Metal-eraikuntzak (Heziketa Zikloa). Goi maila Proposatutako gaia: Lan Arriskuen Prebentzioa (Heziketa Zikloa). Goi maila Proposatutako gaia: Linea automatizatuen muntaia- eta mantentze-lanak (Modulua)\n1 Fabrikazio Mekanikoa (Lanbide Arloa) 1 Fabrikazio Mekanikoen Industrietako Segurtasun Planak (Modulua) Fabrikazio mekanikoko produkzioaren programazioa (Heziketa Zikloa). Goi maila 1 Galdaketa eta pulbimetalurgiaren bidezko produkzioa (Heziketa Zikloa). Goi maila 1 Instalazioa eta mantenimendua (Lanbide Arloa) 1 Kalitatearen kudeaketa,laneko arriskuen prebentzioa eta ingurumen-babesa (Modulua) Gehiago ... Lan Arriskuen Prebentzioa (Heziketa Zikloa). Goi maila 1 Lanbide Heziketa Linea automatizatuen muntaia- eta mantentze-lanak (Modulua) 1 Mantentze-lan elektromekanikoa (Heziketa Zikloa). Erdi maila 1 Mantentze-lanen eta kalitatearen prozesuak eta kudeaketa (Modulua) 1 Mekatronika Industriala (Heziketa Zikloa). Goi maila Metal-eraikuntzak (Heziketa Zikloa). Goi maila 1 Metal-eraikuntzen industrietako segurtasun-planak (Modulua) 1 Sekuritate baldintzetatik deribatutako arriskuak (Modulua) Guztiak ikusi ... gutxiago ...\n1 Carcedo Mitxelena, Mikel 1 Elhuyar Hizkuntza Zerbitzuak 1 IRALE (2005-2006 ikasturtea) 1 R-400


ALTER EGO: JULEN TELLERIA — Gaztezulo\nALTER EGO: JULEN TELLERIA Julen Telleria Lopetegi, 1990ean Iruran jaiotako Tolosar peto-petoak kamara aurrean zein mikroaren atzean topatu du bere konfort eremua. Ahozko komunikatzaile fina bada ere, baditu publikoaren belarriak gozotzeko bestelako tresnak... https://www.gaztezulo.eus/albisteak/alter-ego-julen-telleria https://www.gaztezulo.eus/albisteak/alter-ego-julen-telleria/@@download/image/ALTER_EGO_Julen telleria.jpg\nJulen Telleria Lopetegi, 1990ean Iruran jaiotako Tolosar peto-petoak kamara aurrean zein mikroaren atzean topatu du bere konfort eremua. Ahozko komunikatzaile fina bada ere, baditu publikoaren belarriak gozotzeko bestelako tresnak...\nTolosako Musika Eskolan zortzi urte eta ondoren akademia batean beste lau urte eman nituen bateria ikasten. Nahiko modu librean aritzen nintzen, sekula ez bainaiz oso akademikoa izan beraz, teknika handirik ez nuen baina bateriak betetzen ninduen. Musika jarri eta horren gainean jo eta jo eta jo eta jo...\n• ...eta jo eta... zein momentutan egin zenuen eszenatokira salto?\n• Instrumentuak zeintzuk ziren ikusita ez da zaila zuen musika estiloa asmatzea...\nBai, izan ere, Tolosan fenomeno kuriosoa dago: oso txarangeroak gara eta txarangan jo izan dut txitxi-txikitatik. Gainera, aita erdi leitzarra denez, ukitu naparra badugu eta nahiko berbeneroak ere bagara. Gaztetan Trikizio, Triki Trak eta horrelakoak ikustera joaten nintzen eta euren playlistak deskargatzen nituen (Gatiburen Alkondarie, Gozategi, Alaitz eta Maiderren estilokoak) eta badaezpada ere, prest izaten genituen sekula inork jotzeko deituko baligu...\nBai ba, egun batean gure abestiak sortzea ideia bikaina iruditu zitzaigun eta ni saiakera egitera animatu nintzen. Aitak AHTren aurkako letrak idatzi zizkidan eta ganbarako organilloarekin melodia bat ateratzen saiatu nintzen... Kaka hutsa atera zen. Orduan kontziente izan ginen hobe zala Alkondarie jotzen jarraitzea...\n• Zuen arrakasta ikusita, noizbait pentsatu al zenuen musikaz bizitzea?\nBateria jole bezala bizia atera beharko banu, gose handia pasako nuke seguru!\n• Dirutxo bat irabaziko zenuten kontzertuekin...\nEgia da 15 urtekin nire patrika klasekideena baino askoz beroago nuela baina banekien horretarako ematen zuela eta kitto.\n• Zertan lagundu dizu musikak zure egungo lanbidean?\nGazteako lehenengo castinga egin zidan tenikariak belarri ona nuela esan zidan eta irratian entzumenaren sensibilidadea garatzen lagundu didala esango nuke.\nBa nire bi talde gustukoen kideenak, Gorka Urbizu edo Kaotikoko bateria zertan dabilen jakin nahiko nuke... Ah! Lander Garroren oso fana naiz ere, ea zerbait ateratzen diozuen!


ELIKA Seguridad Alimentaria | Irradiazioaren segurtasuna elikagaietan - EFSA 2011 - ELIKA Seguridad Alimentaria\nOilasko haragian Campylobacter bakteria murrizteko neurriak – EFSA 2011\nIrradiazioaren segurtasuna elikagaietan – EFSA 2011\nBidaltze data 12 apirila, 2011\nElikagaien Segurtasuneko Europako Agentziak (EFSA) adierazpen bat argitaratu berri du irradiazioaren segurtasunari buruz elikagaietan. Adierazpen horretan biltzen dira BIOHAZ (arrisku biologikoak) eta CEF (kontaktu-materialak, entzimak, aromatizatzaileak eta laguntzaileak) bere bi panelek, hurrenez hurren, irailean eta urrian eman zituzten iritzien ondorioak eta gomendioak.\nElikagaien Irradiazioaren Segurtasunari buruzko Balioespenari dagokionez, EFSAk ondorioztatu du ez dagoela elikagai irradiatuen edo irradiazio ionizatzaileen bidez tratatutako elikagaien kontsumoarekin lotutako arrisku mikrobiologikorik. Gainera, adierazi du irradiazioa metodo eraginkorra dela elikagaietan patogenoak murrizteko, eta lagundu egiten duela kontsumitzaileen segurtasun maila hobetzen. Metodo horrek, ordea, sartuta egon behar du Higiene Praktika Egokiak eta Arriskuen eta Kontrolgune Kritikoen Analisia biltzen dituen Elikagaien Segurtasun arloko kudeaketarako programa integratu batean.\nNolanahi ere, prozesuaren eraginkortasunari dagokionez, BIOHAZ panelak adierazi du patogenoak jarduerarik gabe uzteko beharrezkoa den irradiazio dosia honako hauen araberakoa dela: murriztu beharreko patogenoa, aplikatu nahi den murrizketa maila, eta elikagaiaren egoera fisikoa, elikagai mota gorabehera.\nEFSAren adierazpena: Elikagaien irradiazioa


Udalbiltza herri txikien arteko sinergiak erraz litzakeen egitura izana daiteke — Udalbiltza\nUdalbiltza herri txikien arteko sinergiak erraz litzakeen egitura izana daiteke\n2017an Artea, Meñaka, Errigoiti, Larrabetzu, Ziortza-Bolibar, Mendaro eta Zeraingo udalak sartu ziren Udalbiltzaren Partzuergoan. Horrela, gaur egun 73 udal dira paretzuergokide. Errigoitiko alkate Aintzane Arrien Orbek galdetegi honi erantzun dio.\n1.Zergatik sartu da Errigoiti Udalbiltza partzuergoan?\nEuskal Herria bere osotasunean batzeko jaio zen egitura denez gero, eta gure ekarpena egin gure dugulako.\n2- Zein izan daiteke herri txikien ekarpena Udalbiltzan?\nSarritan herri handiek ezartzen dute dinamika elkarteetan. Euskal Herrian gure tamainako hainbat herri daude, eta Udalbiltza gure arteko sinergiak erraz litzakeen egitura izan daiteke.\n3- Nola ikusten duzu Euskal Herrian lurralde kohesio baten ikuspegitik?\nGlobalizazioa dela eta, mundua txikitu egin da. Edozein lekutik informazioa daukagu, eta bizitzeko, pentsatzeko, jateko, janzteko erak... berdintzen ari dira. Lan handia daukagu gure nortasuna mantentzeko eta mantentzearen garrantziaz herritarrok jabetzeko\n4.Zein argudio emango zenioke Udalbiltzan ez dagoen herri bati Udalbiltzan sar dadin.\nDenok garela beharrezkoak. Elkarren artean saretuta egoteak indartsuago egingo gaitu. Udal gobernuko kideak, sarritan, herriko eguneroko jardunak jan egiten gaitu, eta geldialditxo bat egin behar izaten da gure herriko eremutik kanpo zer dagoen jorratzeko. Udalbiltza Euskal herriaren eraikuntzan giltza dela ere azalduko nieke.\n5. Udal talde osoa emakumezkoak zarete Errigoitin. Zer moduz ari zarete herrigintzan?\nHerrian lan handia egon arren ,hiru urte hauetan programa aurrera ateratzen ari gara.\nEz da sakondu dugun hausnarketa, baina gure eginbidean emakumeak izateak eragina duela uste dugu. Herria saretzean, diskurtsoan, harremanetan, lehenetsi ahal izan ditugun proiektuetan. Aurreko urteetako egiteko era aldatzen ahalegindu gara, talde lanari garrantzia emanez


Nafarroako Gobernuak osasun-zentroetara eta ospitalez kanpoko larrialdietara joatea gomendatzen du sanferminetan osasun-arreta behar izatekoan\ndispositivo sanitario sanfermin\nNafarroako Gobernuak osasun-zentroetara eta ospitalez kanpoko larrialdietara joatea gomendatzen du sanferminetan osasun-arreta behar izatekoan ostirala, 2017.eko ekainak 23\n10.000 identifikazio-eskumuturreko banatuko dira adingabeentzat herritarrei zerbitzuen erabilera egokiaren aurrean kontzientziatzeko, eta gogoratu du osasun-zentroak 08:00etatik 15:30era egongo direla irekita lanegunetan, eta San Martin doktorea zentroa 24 ordutan irekita egongo dela\nOsasun-zerbitzuak egindako bileraren une bat. ( irudia handitu )\nNafarroako Gobernuak datozen sanferminetan osasun-arreta behar badute beren osasun-zentrora joatea gomendatu die Iruñeko eta bere eskualdeko herritarrei. Ordutegi horretatik kanpo, ospitalez kanpoko larrialdi-guneetara joatea, eta ahal badute NOGeko Larrialdietara ez joatea eskatu du, kasu larrietarako bakarrik erabili behar delako.\nOsasuneko kontseilari Fernando Dominguez Sanferminetako zerbitzu bereziko kideekin gaur goizean egindako bileraren buru izan da. Bilera horretan, Osasun Departamentuko arduradunez gain (Osasunbideko kudeatzailea, NOGeko kudeatzailea, Ospitaleko Larrialdi zerbitzuetako, Ospitalez kanpoko Larrialdietako, Zezen Plazako lehen mailako arretako eta arreta medikoko arduradunak besteak beste), Barne Zuzendaritza Orokorreko, Komunikazioko Zuzendari Nagusiko, Iruñeko Udaleko Herritarren Segurtasun Saileko, DYAko eta Gurutze Gorriko ordezkariak ere izan dira.\nLehen mailako arreta-sareari dagokionez, Iruñeko eta Iruñerriko (Antsoain, Barañain, Berriozar, Burlata, Sarriguren, Atarrabia eta Zizur Nagusia) osasun-zentroek egunero irekiko dute, 08:00etatik 15:30era, ostiralean (uztailak 7) eta asteburuan (uztailak 8 eta 9) izan ezik, itxita egongo direlako.\nEgun horietako osasun-arreta arruntak herritar bakoitzaren ohiko osasun-zentroari eskatu beharko zaizkio.\nOspitalez kanpoko larrialdien arreta\nOsasun-zentroen ordutegiz kanpo, Ospitalez kanpoko Larrialdi Zerbitzuak zentro hauetan artatuko ditu larrialdiak:\nSanferminetan banatuko diren identifikazio-eskumuturrekoak, gaztelaniaz eta euskaraz. ( irudia handitu )\n- Egun guztietan, 15:00etatik 20:00etara, Ermitagaña eta Errotxapea (Iruñean biak) eta Burlatako osasun-zentroetan. Uztailaren 7, 8 eta 9an zentro horiek 08:00etatik 20:00etara irekiko dute.\n- Eguneko 24 ordutan, jaiak dauden egun guztietan, San Martin doktorearen anbulatorioa (San Fermin, 29) erreferentziako zentroa izango da beste urte batez jaiaren esparruan gertatzen diren osasun-larrialdietarako. Premiazko arreta pediatrikoa lanegun guztietan egingo da zentro horretan, 15:00etatik 20:00etara; jaiegunetan, 08:00etatik 20:00etara.\nZentro horretan, Ospitalez Kanpoko Larrialdi Zerbitzuak normalean laguntza-gune bat du, eta jaietan indartu egingo da, 1 mediku, 1 erizain eta 1 administrarirekin, uztailaren 6ko 08:00etatik uztailaren 15eko 08:00etara etengabe irekita egon dadin.\nIruñeko eta bere eskualdeko garraio-sare sanitario arruntari dagokionez, normalean bizi-euskarri aurreratuko 3 anbulantziaz, oinarrizko bizi-euskarriko 4 anbulantziaz eta 1 helikoptero medikalizatuz osatuta dago, eta jaietan, oinarrizko bizi-euskarriko beste 2 anbulantziarekin eta beste laguntza-ibilgailu batzuekin indartuko da. Asteburuan, oinarrizko bizi-euskarriko beste 2 anbulantzia izango dira.\nEntzierroetarako zerbitzu berezia\nEntzierroko zaurituak artatzeko zerbitzu berezia honela egongo da osatuta: arreta sanitarioko 9 postu hesietan, medikuekin, erizainekin eta sorosleekin, beste 8 laguntza-puntu, sorosleekin, eta postu sanitario bat zezen-plazaren barruan (medikuak eta erizainak). Entzierroak 848,6 metroko ibilbidea du eta 53 metrotik 53 metrora gutxi gorabehera asistentzia-gune bat izango du. Arreta zerbitzu guztia SOS Nafarroa 112 zentroan koordinatuko dute.\nEntzierroko hesi ondoko sorospen guneak leku hauetan egongo dira: Santo Domingoko aldaparen hasieran (Hezkuntza departamentuaren egoitzan), Nafarroako Museoko eskaileretan, Santiago plazan (udaletxearen atzealdean), San Saturnino kaleko eskaileretan, udaletxean (2), Mercaderesen (2), Xabierko jaitsieran (2) Espoz eta Mina zeharkalean, Telleria kalean, Ahumada dukearen kalean, Labriteko jaitsieran, Amaya ("Telefonica" edo hegoaldeko kailejoian) eta Hemingway pasealekuan (iparraldeko kailejoian).\nGarraio sanitarioari dagokionez, 16 anbulantzia medikalizatu ibiliko dira entzierroaren ibilbidean zehar. Horietako 2, Gazteluko plazan egongo dira laguntza gisa, SOS Nafarroako 112 Zentroa medio ibilbidean osasun-garraio gehien behar duen gunera eramateko.\nLaguntza-zerbitzu horretan, gutxienez, 9 mediku, 9 erizain, 21 garraio-teknikari, 47 sorosle, 9 komunikazio-langile eta 8 postu-koordinatzaile arituko dira. Ibilbideko arreta Gurutze Gorriaren (78), DYAren (30) eta Osasunbideko baliabide eta langile sanitarioekin egingo da. Horrela ibilbidean bertan emango dute laguntza eta dagokien sektoretik NOGera eramango dute zauritua. Bestalde, SOS Nafarroako 112 Zentro Koordinatzaileari informazioa emango diote denbora errealean artatutako pertsonen zauriei eta lesioei buruz.\nSOS Nafarroako 112 Zentro Koordinatzailea izango da laguntza sanitarioa antolatzearen eta zauriak osasun-zentroetara eramatearen arduraduna, zauritu larrienak Nafarroako Ospitalegunera edo SOS Nafarroako 112 zentroak adierazten duen zentrora eramaten diren lehenak izan daitezen. Horretarako, aurreko urteetan dagoeneko ezarri zenez, hesietan bertan dagoeneko artatutako zauritu arinak, zauritu larriak ospitalera eraman ondoren eramango dira ospitalera.\nUztailaren 6an, Txupinazoa dela eta, lehen laguntzak emateko lau postu jarriko dira Zapateria 40ko udal-eraikineko etxabeetan, Santo Domingoko aldapan (Hezkuntza Departamentuaren alboan), San Saturninoko atarian eta Gazteluko plazan (Karlos III.). Gurutze Gorriarekin, DYArekin eta Nafarroako Osasun Zerbitzuarekin lankidetzan jarritako postu horietan kolpe, kristalek eragindako ebaki eta beste patologia txiki batzuen ondoriozko osasun-beharrak artatuko dira, izan ere, halako asko gertatzen dira jaiak hasteko ekitaldi horretan sortutako jende-uholdearen ondorioz.\nDispositibo hori 1 medikuk, 3 erizainek, sorosleek, SVAko anbulantzia batek, SVBko 5 anbulantziak eta laguntzeko beste 2 ibilgailuk osatzen dute.\nVázquez de Mella eta Sarasate pasealekua, hilak 6, 7, 8, 9 eta 10\nHorren guztiaren osagarri, uztailak 6, 7, 8 eta 9an, aurreko urteetan bezala. Vazquez de Mella ikastetxean Lehen Arretako Unitate bat prestatuko da jaietako patologia arinak artatzeko.\nBertan, lehen arreta bat egingo da eta, hala badagokio, larritasun handiagoko pazienteak San Martin Doktorea anbulatoriora edo Nafarroako Ospitalegunera bideratuko dira. Puntu horretan uztailaren 6ko 10:00etatik hilaren 10eko, igandea, 20:00ak arte emango du arreta etenik gabe Gurutze Gorriak.\nGainera, egun horietan bertan, Sarasate pasealekuan (Diputazioa), lehen sorospeneko postu bat jarriko du DYAk, 20:00etatik 05:00ak arte.\nEntzierroko zaurituen gaineko informazioa\nOsasun Departamentuak prentsa-areto bat prestatu du, eta bertatik egunero entzierroko zaurituei buruzko informazio emango da, Nafarroako Ospitaleguneko Larrialdien eraikinean izango dena, eta bertara eramango dira zaurituak.\nKazetariek entzierroa prentsa-aretoan ikusi ahalko dute, hala nahi izanez gero, izan ere, telebistako pantaila bat jarri dute han. Gainera, egunero bi unetan informazioa emango da: lehenengo aldiz, 08:20an, eta orduan goiz horretan izandako zaurituen lehen aurrerapena emango da; eta 08:40an prentsaurreko bat emango da egun horretako zaurituei buruzko informazio guztia ematen saiatzeko.\nPrentsa-aretoa Osasun arloan San Fermin jaietan izan daitezkeen informazio guztiak emateko esparru egokia izango da.\n10.000 identifikazio-eskumuturreko herritarrei informazioa emateko eta kontzientziatzeko\nOsasun Departamentuak 10.000 identifikazio-eskumuturreko banatuko ditu adingabeentzat, gaztelaniaz eta euskaraz, helburu bikoitzarekin. Batetik, helburua da haurrak aurkitzea Sanferminetan galtzen badira. Hori dela eta eskumuturrekoak eremu bat du gurasoen edo tutoreen eta adingabeen izena eta harremanetarako telefonoa errotuladore ezabaezin batekin idazteko.\nBestalde, helburua da herritarrek lehen mailako arretako baliabideak erabil ditzaten gogoratzea eta kontzientziatzea, eta haien ordutegien berri ematea. Hori dela eta, alergia-kontrako materialez egindako eskumuturrekoak QR kode bat du, nahi duenak informazio hori eskuratzeko.\nEskumuturrekoak alergia-kontrakoak dira eta datorren ekainaren 29tik aurrera jaso ahalko dira Iruñeko eta bere eskualdeko Osasun Zentroetan eta San Martin Doktorea zentroan.\nJarduera hori Osasun Departamentuak joan den urtarrilean osasun-zerbitzu publikoen erabilera eraginkorragoa sustatzeko ateratako kanpainaren barruan kokatuta dago. "Arazoa beti berdina ez bada...irtenbidea ezta ere" goiburupean, eskuragarri dauden baliabideen erabilera egokia sustatu nahi da, herritarrek laguntzarik onena jaso dezaten eta osasun-sistemaren jarduera arinagoa eta eraginkorragoa izan dadin.\nGogoratu behar dugu kanpainak herritarrek balia ditzaketen osasun-laguntzako bost maila bereizten ditu, mailaz maila ordenatuta osasun-egoeraren eta larritasunaren arabera. Hala, aurrez aurrekoa ez den laguntza-fase modura, prebentziorako eta autozaintzarako baliabideen lehen maila bat proposatzen du, eta bigarren maila batean, eskuragarri dauden sareko eta telefono bidezko arreta-zerbitzua. Hirugarren mailan, Lehen Mailako Arretako zentroetatik eta kontsultategietatik ematen den aurrez aurreko laguntza dator. Laugarren mailak ospitalez kanpoko larrialdi-zerbitzuak hartzen ditu aintza, eta azkenekoan,ospitaletako larrialdiak sartzen dira.\nEra berean, ahal badute, osasun-zentroetara beren baliabideen bidez joatea gomendatzen zaie herritarrei, larrialdi-sareko anbulantziak lehentasunez kasurik larrienetarako uzteko.


Alba Ertza D- / IV+ | Capra Alpina\nAlba Ertza D- / IV+\nAlba Ertza edo 15 Gendarmeen Ertza bezala ezaguna dena, Salenques-Tempestadesekin batera Malditos Mendietako zailenetako bat da. Pirineoko ertz klasikoenetako bat dugu, luzea, dotorea eta airezko, 1.000 m goitik luzeran eta Pico del Alba gailurrean bukatzen dena. Ibilbide gehienean II+ eta III+ zailtasuneko pasarteak badira ere, IV eta IV+ ko pasarteak ere baditu, eskaladari zailtasuna emanez.\nBaños de Benasque inguruan autoa aparkatu ondoren, NE norabidean GR-a jarraitzen dugu eta ehunka metro batzuek aurrerago, eskuinera desbideratzen gara E norabidean (itoak) eta Turonet Kanalaren paralelo, aldapa tente batetik gorantz ibiltzen hasten gara.\nPoliki poliki xenda nabarian gora Tuca del Campamento mendi ingurua zeharkatuz goaz, Alba aranean murgildu eta Alba behe lakura iristea lortuz (2.255 m). Glaziar jatorriko lakuak 2,2 Ha-ko azalera du.\nLakua ezker aldetik zeharkatzen dugu xenda nabari batetik, Alba mendia eta bere ertz luzearen begiradapean, kanal harritsu, zein belartsu batzuetatik igoz, Alba goi lakuaren sakonera iritsi bitarte. Alba behe bretxa non ertz zirraragarria hasten den lekua urrunean oso nabaria ageri zaigu.\nAlba gailurrera doan ohiko ibilbidea ezkerrera utzi eta azken lakuaren sakonera metro batzuek jaisten gara. Apenas xenda arrastorik bilatzen ez ba dugu ere, bretxa nabarmenak ibilbidearen norabidea jarraitu ahal izateko ez digu inolako zalantzarik eskaintzen . Bretxa oso deigarri gertatzen da.\nBehin bertara iristean egiazko harri ate baten aurrean gaudela dirudi eta zailtasun pixka batez gainditzen dugu. Behin arnesa eta kaskoa jarri eta sokaz lotu ondoren, eskaladari hasiera ematen diogu. Plaka lehun bat gainditzen dugu (II+) Alba isurialdetik zeharkatuz, lehen gendarmera iritsi ahal izateko.\nErtzak eremu erraz batetik fisura tente baten oinpera iritxi bitarte jarraitzen du (IV) eta non parabolt bat aurkitzen dugun. Itxuraz norbaitek bertan express bat utzi du eta beraz baliatuz pasartea segurtatzen dugu. Behin gaindituz lehen dorre handiaren hormarekin aurkitzen gara.\nPlaka batzuek gaindituz erlaitz estu batera iristen gara, non ezker aldetik eta diagonalean maila txiki batzuek gainditzen ditugun eta azken pitzadura batek (III+) , dorrearen goiko zatira eramaten gaitun.\nEremu erraz batetik bretxa sakon batera iristen gara, non beste dorre ikusgarri batek bidea oztopatzen digun. Gainditu ahal izateko eskuin aldetik zeharkaldi bat egiten dugu Cregueña isurialdetik (S), mailakatutako plaka batzuetatik (III) dorrearen zati gorenera igoz.\nBloke batzuen artetik egiten dugun zeharkaldi batek, plaka etzan bezain dotore baten oinpean uzten digu, arroka ezin hobea eta helduleku onekin (III), ertzaren ahora itzultzen gaituena.\nTarte etzanago batek jarraitzen du non ertzetik zehar zamalkatzen goazen eta zailtasun gehiegirik ez ba du ere (III), ertzaren zorroztasunak eta amildegiaren gertutasunak errespetua eragiten digute.\nBenetan destrepe arriskutsu batzuek ere egin beharrean gaude,\nEta alboetatik zeharkatzen ditugun jendarme txiki bezain ikusgarriek ere.\nErtzean bete gaudela kordada batekin topo egiten dugu eta itxuraz ez dirudi esperientzia handiegirik dutenik eremu honetan eta soka nahaspila dutenez, ahalik eta azkarren aurreratzea erabakitzen dugu.\nErtzaren ahotik zamalkatzen jarraitzen dugu, non bertatik Alba gailurra ikusteko aukera dugun, naiz oraindik ere urrun ageri den.\nTarte hau gainditu ondoren rappel kokagune batera iristen gara, oso nabaria den bretxa sakon batera jaisten lagundu ahal izateko (15 m), Dorre Handiaren atariko. Bretxaren oinarritik gertu bilkura egiteko aukera dugu pauso klabeari ekin ahal izateko.e.\nEremu erraz eta arroka onekin (II) ezkerrera diagonalean jarraitzen dugu, Tximinia sakon batzuetara iritsi bitarte. Ezproi bat zeharkatu (IV-) eta nabarmenena ageri den tximinian barneratzen gara.\nDiedro ikusgarri batetik igoz jarraitzen dugu, non heldulekuen faltak esfortzu bereizi bat eskatzen digun (IV+) eta ertz ahoaren azpian aurkitzen den plataforma txiki batera bideratu, non bilkura egiten dugun (pitoia).\nErtzaren ahora igo ahal izateko plaka bertikal batetik eskalatzen jarraitzen dugu, non heldulekuak ugariak diren (IV-) eta zuzen zuzenean gendarme berri baten tontorrera eramaten gaitu.me.\nErtzaren pasarte klabea behin gainditu ondoren, egin dugun ibilbideari begirada bat botatzen diogu eta benetan oso ikusgarri zein tente ageri dela esan behar dugu.\nBeste gendarme berri baten aurrean gaude, zorrotza benetan, eta horma leun zein bertikal bat eskalatuz gainditzen dugu, non beste behin esfortzu berri bat egin beharrean gauden (III+). Arroka ona izaten jarraitzen du eta eskaintzen digun konfiantza eskertzekoa da.\nErtzaren azken zati onetan desnibel handia irabazteko aukera izan dugu eta Alba tontorraren gertutasuna nabaria da. Ala eta guztiz gendarme berri bat ageri zaigu, baina apenas zailtasunik duena (III).\nGendarme hau gainditu ostean ertza utzi eta bide arrunteko harrikaritik jarraitzen dugu aurre tontorrera iritsiz eta ondoren Pico del Alba gailurrera (3.136 m).\nBretxaraino 2:50h-ko hurbilketa eta 7:25h ertz klasiko onen eskalada eta gero, Pico del Alba tontor estu zein ikusgarrira iritsi gara. Talaia ezin hobea pirineo mendi kateko tontor garaienetako batzuek ikusi ahal izateko, ala nola: Poset, Maladeta, Perdiguero, Mir, Sayo, Cordier,..... Leku aparta benetan.\nOndo irabazitako atsedena hartu ostean, bide arrunta erabiliz Alba Glaziarrera jaisten gara Alba Lepora (3.081 m) iristeko asmoarekin. Alba Lepoa Muela del Alba eta Sayó mendien artean kokatzen da eta bertan gaua pasatzeko asmoa dugu.\nDiente del Alba eta Muela del Alba azpitik Glaziarraren zeharkaldiak zailtasunik ez du, baina daramatzagun orduak kontutan izanik, ez zaigu oso erosoa egiten.\nMotxila dagoeneko arazo bihurtu da, ez alferrik betea daramagu zakua, esterila, jana, sua, ura, arropak,... eta egia esan, bizkarretik kentzeko irrikatan gaude. Alba lepora garamatzan azken malda bukaezina egiten ari zaigu, baina behin gainditzea lortu eta ilundu aurretik, bloke handien artean bibak egiteko leku aproposa bilatzen saiatzen gara. Atsedena beharrezkoa dugu zeren biharko Maladeta Ertza gure zain izango dugu.\nIbilbidea: Alba tontorra 15 gendarmeen ertza\nIristeko denbora:7:25 h\nNola iritsi:Baños de Bensasque-tik\nIgotzeko denbora:10:15 h\nMateriala:60 m-ko soka bat, fisurero jokua, friend eta zinta batzuek\nAlba tontorra- Aneto-Maladeta\nAlba behe lakuaLakua


Bildarratzek adingabeen gurasoei eskatu die eskolan bezain arduratsu izateko eskolaz kanpo ere\n"Itxita dauden gela ia guztiak 12 urtez azpikoenak dira" Hezkuntza sailburuak azaldu duenez. Europako Sendagaien Agentziak hilaren 26an adin txikikoen txertoa baimentzea espero du eta "lehenbailehen hasi ahal izatea" haiek txertatzen.\nBildarratz: ''Ikastetxeetara oharra bidaliko dugu eskolaz kanpoko ekintzetan kontuz ibiltzeko eskatuz''\nGaur egun 109 gela daude itxia Euskal Autonomia Erkidegoan; bestela esanda, "17.300 gela baino gehiago daude zabalik", Jokin Bildarratzen hitzetan, "gelen % 99,4, beraz". Eusko Jaurlaritzako Hezkuntza Sailburua "kezkatuta" dago, baina, gaineratu duenez, "kualitatiboki nahiz kuantitatiboki, duela urtebete baino hobeto gaude". Esan duenez, "lan ona egiten ari dira ikastetxeetan".\nHezkuntza Sailak ez du astero-astero ebaluatzen diren protokoloak aldatzerik aurreikusten. Hori bai, gurasoei eskatu diete ikastetxeetatik kanpo ere "eskoletan garen bezain arduratsuak" izatea, eta ez erlaxatzeko gomendatu die, bilkurarik edo urtebetetze-festarik ez egiteko. Adierazi duenez, gaur edo bihar ohar bat bidaliko dute ikastetxe guztietara, eskolako orduez kanpo egiten diren ekintza horietan gurasoek neurriak har ditzaten gomendatuz.\nBildarratzek adierazi duenez, "itxita dauden gela ia guztiak 12 urtez azpiko ikasleenak dira", eta, horregatik, espero du 12 urte baino gutxiagokoen txertaketari esker buelta emango zaiola egoera horri. Europako Sendagaien Agentziak adin txikikoen txertaketarako baimena aste honetan ematea espero du Jaurlaritzak, hilaren 26an, zehazki; hortik aurrera, "lehenbailehen eta ahalik eta azkarren" txertatzea nahiko luke sailak. Bildarratzen ustez, "zentzudunena txertatzea da", txertatzen ez diren pertsonek "ospitalera joateko lau aldiz arrisku gehiago" baitute.\nTxertu gabeko 12 urtetik gorakoen kasuan, sailburuak uste du 20-29 urte bitartekoen txertatze-tasa oraindik ere hobetu daitekeela; horregatik ari dira hezkuntza zentroetara banan bana joaten, "txertatze portzentajeak ikusten eta irakasleen bidez ikasleak txertatzera animatzen". Lan horri esker, txertatze-maila % 1,5 igo dela ziurtatu du. Edonola ere, EAEko txertatze-tasa orokorra % 90ekoa dela nabarmendu du.\nBestetik azaldu du, covid pasaportea "lagungarri izango zela, zalantzarik gabe", baina, hala ere, Eusko Jaurlaritzak ez du Gorenera joko, ez dutelako gisa honetako aferak judizializatzerik nahi, "azken finean, Gorena ez da ildo horretatik berme gehien emango dizkigun epaitegia ere". Hori bai, Sanchezen Gobernuari eskatu dio "irtenbideak emateko neurri argiak hartzeko", erkidego bakoitzeko epaitegiak erabaki desberdinak hartzen baitira gai beraren gainean.\nEtorkizuneko Hezkuntza Lege berriari dagokionez, esan du "aurrerapen handiak" daudela, "batez ere jarreretan eta lanean". Hezkuntza sailburuak esan du hogei bileratan izan dela dagoeneko, talde oso txikitan, ikastetxeetako zuzendariekin eta sindikatuekin, eta abendurako "400 zuzendari ingururekin" elkartuko dela.


Giro bikaina eta maila oneko kaleko dantzariak bigarren Fun Dantz! jaialdian - Aretxabaleta - Goiena.eus\nGiro bikaina eta maila oneko kaleko dantzariak bigarren Fun Dantz! jaialdian\nAitziber Aranburuzabala Juldain 2015-03-08 10:11\nKaleko dantzen erakustaldi ikusgarria izan zen atzo, zapatua, Ibarra kiroldegian egin zuten Fun dantz! jaialdia. Bilbora joan zen Aretxabaletako Udalak Bilboko BreakOnStage jaialdiarekin elkarlanean antolatutako bigarren edizioko lehiaketaren sari nagusia. Dantza areto bihurtutako kiroldegiko harmailak lepo bete zituzten, Euskal Herriko herri askotatik etorritako dantza zaleek.\nAntolatzaileak ere gustura ziren emaitzarekin: "Maila oso oneko dantzariak izan ditugu eta giroa ere sekulakoa izan da parte hartzaileen artean eta baita ikusleen artean ere. Jaialdiaren izaera finkatzea lortu dugula esango nuke" kontatu zuen Ander Garaizabal antolatzaile taldeko kideak jaialdiaren amaieran.\nLau kategoriatan banatuta\nErritmo biziko bi ordutako emanaldia izan zen: gazteen erakustaldiaren hasi, bikotekako lehiak hartu zuen lekukoa, eta Urban Dance eta Break Dance kategorien norgehiagokarekin borobildu zuten ikuskizuna. Siniestro itxura zuten Bilboko taldeak eskuratu zuen Apirilaren 25ean Bilbon egingo duten BreakOnStage lehiaketarako txartela; horiek izan ziren epai-mahaikoen iritziz, Urban Dance kategoriako onenak. Europako onenekin lehiatzeko aukeraz gainera, 300 euroko saria ere jaso zuten. Iruñeako Urban Dolls izeneko neska taldearentzako izan zen, kategoria horretako bigarren saria. Team Rockers taldea izan zen, berriz, Break dance kategoriako onena.\nLana izan zuten epai-mahaikoek bikoterik onena zein zen erabakitzeko orduan. Eztabaida luzearen ostean, Iruñeako Double X Ladies bikoteari eman zioten 300 eurotako lehenengo saria, eta Bilboko ED Steps mutilendako berriz, 150 eurotako, bigarrena.\nGazteen kategoriako sariak, Iruñeako Bum Clap Kids eta Donostiako Pausokiss taldeentzako izan ziren.\nHarmailak lepo beteta\nDonostiakoak, Iruñeakoak, Burlatakoak.... herri askotatik etorritako zaleek adi jarraitu zituzten taularen gaineko dantzarien lehia. Asko lehiakideen familiakoak ziren. Txaloekin, txistuekin eta oihuekin sekulako giroa sortu zuten; nabaria zen ikusle askok faboritoak zituztela.


Pribilegioan - Lea-Artibai eta Mutrikuko Hitza : Lea-Artibai eta Mutrikuko Hitza\nTripak buelta emanda izan ditut azken egunotan. Norbere askatasun mugez idatzi nuen duela hilabete batzuk, eta batzuenak bortizki zanpatu dituzte azkenaldian. Basauri, Murchante, Galizia… eta beste asko eta asko. Emakume gisa behin eta berriz salatu izan ditudan eraso sexista eta erailketa matxisten aurrean ateratako amorrua eta haserrea nola kanalizatu jakin ezinda geratu naiz azken egunetako eraso homofoboen aurrean. Neure azalean inoiz bizi izan ez dudan jazarpenak, eta alde erantzira, nik neuk ere sustatzen dudan heteroarauak nola jazartzen, iraintzen, akabatzen duen ikusteak paralizatu nau.\nSamueli eta Ekaini gertatutakoa ez litzaidake nire gertatuko: kaletik ibiltzeko; hitz egiteko; maitatzeko; musukatzeko; larrua jotzeko; bikotea izateko edo ez izateko; etxean, lagun artean, familian kontatzeko; edonora lasai bidaiatzeko… dudan pribilegioa inoiz baino ageriago eta nabarmenago geratu da. Agian horrexegatik, ezin ditut burutik kendu armairuaren bi aldeetan ditudan lagunak: nola gorpuzten ote duten nik nabaritu ere egin ez dudan beldurra; nola irakurri ote dituzten ahoz gora azken aldiko gorroto delituen albisteak; nola jarraitzen duten izaten eta maitatzen; nola artikulatu dituzten indarra eta amorrua. Eta nik, biktima kategoriatik at eta errepresorea den arauan kateatuta, neure burua ikusi dut besteen armairuak ireki nahian mundua haientzat niretzat bezain erraza delako ustean, pribilegioan.\nPolitikarien tribunetatik azken aldian jaurti dituzten gorroto diskurtsoek eragina dute ezbairik gabe ikusten ari garen eraso matxista, homofobo, transfobo, arrazista eta abarretan, baina eraikuntza eta estruktura oso batek sostengatzen ditu. Urteetan atzera egin, eta burura datozkit nola baztertu ditugun disidentziak: marikak, potolak, marimutilak, putak, maritxuak, bollerak… Gogoan dut zenbateraino izan naizen konplize ni neu biktima ez nintzen komentario, irain eta jokamoldeetan, eta zenbateraino isildu naizen ahotsa altxatzea tokatzen zitzaidan hainbatetan. Zein ardura ditudan, eta zein ondorio dituzten neure praktika eta bizimoduak praktika eta bizimodu disidenteetan.\nTripak lehertzear daramatzat egun batzuk, eta, azkenean, artikulu honetantxe egin dut oka; Donostian grabatutako gorroto bideoak, Basaurin emandako jipoiak eta Galiziako erailketak enbor bat eta bakarra dutelako, eta ez dago errotik erauztea besterik.


EAEk Curevac enpresa farmazeutikoaren txertoaren azterketan parte hartuko du\nBiodonostia eta Biocruces Bizkaia Osasun Ikerketa Institutuak aukeratu dituzte saiakuntza klinikoan parte hartzeko. EAEk 2.000 parte-hartzaile jar ditzake.\nOsakidetzaren Biodonostia eta Biocruces Bizkaia Osasun Ikerketa Institutuak aukeratu dituzte Curevac enpresa farmazeutiko alemanak covid-19ari aurre egiteko garatu eta sustatu duen txertoaren eraginkortasuna eta segurtasuna aztertuko duen saiakuntza klinikoan parte hartzeko.\nEstatu mailan ikerketarako aukeratutako hiru zentroetatik bi jarriko ditu EAEk; hirugarrena Madrilgo erkidegokoa da. Saiakuntza kliniko handia izango da, mundu osoan 30.000 lagunek baino gehiagok hartuko baitute parte bertan; horietako 2.000 inguru EAEk jarriko ditu.\nCurevac enpresa biofarmazeutiko alemanak immunitate-sistema estimulatzen duen RNA mezulariaren mekanismoan oinarritutako txertoa garatu du, hau da, Pfizer eta Moderna txertoek erabiltzen duten bera. Hala ere, Curevacek orain arte merkaturatu diren txertoak erabiltzeko dauden oztopo nagusietako bat gainditzen du; izan ere, txertoak mantentzeko eta prestatzeko baldintzek banaketarako logistika errazten dute.\nGainera, Europan ekoizten denez, gure esparruko herrialdeetan dosi gehien banatzeko konpromisoa hartu duen txertoetako bat da.\nAzterlanaren protokoloan adierazitako irizpideak betetzen dituzten EAEko 18 urtetik gorako pertsona guztiek izango dute saiakuntzan parte hartzeko aukera, hala nahi badute.\nSaiakuntzak txertoaren bi dosi behar ditu, lehenengo eta bigarrenaren artean 28 eguneko tartea utzita. Parte-hartzaileak ausaz banatuko dituzte txertoa jasoko duten taldean eta plazeboa (inolako ondoriorik ez duen konposatu bat) jasoko duten kontrol taldean.\nParte-hartzaileei urtebete iraun dezakeen jarraipena egingo diete, bisita medikoen eta telefono deien bidez. Gainera, informazioa erregistratzeko modua erraztuko duen mugikorrerako aplikazio batean sartu ahalko dira. Edozein unetan eskatu ahalko dute saiakuntzatik ateratzea, eta txertoa edo plazeboa jaso zuten jakin ahalko dute.\nHirugarren eta seigarren hilabeteak iritsitakoan, bitarteko analisiak egingo dizkiete, eta, emaitzen arabera, baliteke txertoa erabiltzen hasteko baimena lehenago ematea, orain arte merkaturatu direnekin gertatu den bezala.\nDatozen egunetan, beharrezko dokumentazio eta eskakizun guztiak prest daudenean, bi ikerketa-institutuek parte-hartzaileak errekrutatzeko prozesuak abiatuko dituzte. Behar bezala emango da horien berri.


'Djeredieuf', Txantrea | Bizigiro | Berria\nBukaera zoriontsua izan du Cheikhouna Dieng senegaldar-txantrearraren auziak. Kanporatze agindua jaso eta sorterrira itzultzear zela, lana aurkitu du Iruñean. Auzoan ospatu dute.\nCheikhouna Dieng, erdian, elastiko ilunarekin, lagunek inguratuta. ION ORZAIZ\nSenegalen, wolof hizkuntzan, badago hitz bat definitzen duena etxean kanpotarrei egiten zaien harrera ona eta abegitsua: teranga. Senegaldik ihes egin eta Euskal Herrira iritsi zenean, Cheikh Dieng Cheikhouna gazteari kosta egin zitzaion teranga inon topatzea. «Lanik eta paperik gabe nengoela, kaleko saltzaile, damutu egiten zitzaidan etorri izana», gogoratzen du, burumakur. Berehala marraztu zaio, baina, irribarre zabala aurpegian. Lasaiago bizi da orain, kanporatze aginduaren Damoklesen ezpata buru gainetik kenduta. «Loteria irabazi banu bezala sentitzen naiz». Ez zaio loteriako saririk egokitu, baina bai lan kontratu bat, autogintza sektoreko lantegi batean, Iruñean. Horri esker heldu zaizkio herritartasun paperak ere. Eta lasaitasun apur bat.\nUne latzetan nahiz gozoetan, Cheikhounak aldamenean izan ditu Iruñeko Txantrea auzoan egin dituen lagun guztiak. «Familia ederra aurkitu dut hemen», dio behin eta berriz. Orain bai: orain teranga aurkitu du. Baina ez da hori ezpainetara datorkion lehen woloferazko hitza, djeredieuf baizik. «Djeredieuf, Txantrea. Djeredieuf, Iruñea. Djeredieuf, Euskal Herria», esan du, haren omenez egin duten bazkariaren bukaeran. Euskaraz esatera ere animatu da: «Eskerrik asko!».\nIzan ere, dozenaka lagun elkartu dira Arriurdiñeta plazan, auzokideek antolatutako bazkari-omenaldian parte hartzeko. Senegaldarrak batzuk; nafarrak beste asko. «Txantrearrak, denak», laburbildu du Cheikhounak. «Finean, ospatu nahi duguna da Cheikhounak eskubide osoa duela hemen ibiltzeko, lan egiteko eta libre bizitzeko. Zuk, nik edo beste edonork bezalaxe», gaineratu du Raul Buti txantrearrak. Bera da bazkariaren antolatzaileetako bat.\nSenegaldarraren defentsa juridikoa ordaindu ahal izateko, diru bilketa egin zuten auzoan, eta sobratu zaienarekin ordaindu dute oturuntza. Afrikako Lorea elkartea arduratu da Senegalgo arroz tradizionala prestatzeaz. «Auzoari ere eskerrak emateko modu bat da», azaldu dute.\nDuela 11 urte atera zen Cheikh Dieng bere sorterritik. Beste hainbatek bezala, txalupan egin zuen Europarako bidea. Senegal, Kanaria, Madril, Iruñea. Hori izan zen haren ibilbidea. Hurrengo hamarkadan, kalerik kale ibili zen, CD piratak eta bestelakoak saltzen. Hala, lagun ugari egin zituen Txantreako taberna eta elkarteetan. Sadarrera ere eraman zuten, Osasunaren futbol partidak ikustera.\n2016ko abenduaren 22an, baina, identifikatzeko eskatu zioten bi gizonek. Espainiako poliziak ziren, kaleko jantzita. «Paperak eskatu zizkidaten, eta nik ezetz. Ez nuela halakorik. Galdetu zidaten ea inoiz arazorik izan nuen. Nik ezetz, berriz. Orduan esan zidaten paperik ez banuen kanporatzen ahal nindutela», gogoratu du Cheikhounak. Epaiketan, fiskaltzak aitortu behar izan zuen Cheikhounaren gizarteratzea «ereduzkoa» zela, baina epaileak eutsi egin zion kanporatze aginduari.\nUne horretantxe hasi ziren Txantreako auzokideak mugitzen. «Bagenekien lan kontratu batek prozesu osoa geldiaraziko zuela, eta harrien azpian ere begiratu genuen», azaldu du Fermin Vierge bizilagunak.\nAurtengo apirilean lortu zuten. Cheikhounak maiatzean jaso zuen bere lehen soldata. Dirua aurrezten ari da orain, urtarrilean Senegalera itzuli eta familia bisitatzeko. 11 urte dira ikusten ez dituela: «Oso gaizki pasatu dute, baina esanen diet Euskal Herrian beste familia bat aurkitu dudala, eta zoriontsu bizi naizela orain».


Títulos no universitarios - irakaslegunea\nIrakasle bezala saioa hasi\nHezkuntza Saileko Aplikazioak/\nUnibertsitatez kanpoko titulu aplikazioaren ohiko galderak\n- Nola sartu aplikazioan?\nInternet Explorer nabigatzailearekin:\n8. bertsioarekin ala berriagoekin\nInternet Exploreren bertsioa zein den jakiteko: “ayuda” -> “acerca de Internet Explorer”\n8. bertsioa baino eguneratuagoa baduzu, hezkuntza.net eta euskadi.eus gehitu behar dituzu bateragarritasun bistan. Helbide hauek jartzeko hurrengo urratsak jarraitu: “herramientas” -> “configuración vista de compatibilidad”: “hezkuntza.net” eta "euskadi.eus" jarri, “agregar” eta “cerrar”\nhttps://www.hezkuntza.net/appcont/control_acceso/index.html helbidean sartu eta "hezkuntza-ingurune berriaren aplikazioetarako sarbidea" aukeratu. Gero, “egin klik hemen erabiltzaile-kodea eta pasahitzaren bitartez identifikatzeko” eta erabiltzailea, pasahitza sartu eta onartu.\n- Non eskatu behar ditut baimenak?\nEskuineko aplikazioetan sartzerakoan ez dut ikusten « Tituluen kudeaketa » aplikazioa :\nA) Ikastetxe publikoko zuzendariak, HEO-ko langileak, musika kontserbatorioko langileak edo itunpeko ikastetxeko langileak eskaera hurrengo helbide elektronikoan egin behar dute: huisoac3@euskadi.eus\nB) Ikastetxe publikoko langileak baimena ikastetxeko zuzendariari eskatu behar diote. Honek "segurtasunaren administrazio eskuordetua" aplikazioan eman behar du baimena r33 rola esleitzen. Jarraitu beharreko urratsak:\n- Zuzendaria bere XLNETeko erabiltzaile eta pasahitzarekin eskumako aplikazioetan sartu behar da (hezkuntza-ingurune berriaren aplikazioetan) eta "segurtasun administrazio eskuordetua" aukeratu. Bertan mantentzea/ erabiltzaileak/ pertsinaren daturen bat sartu/ bilatu/ loginaren ezkerreko laukitxoa aukeratu eta rolen kudeaketa sakatu/ r33 rola aukeratu eta esleitu. Egoeran "eginda" agertzerakoan aplikaziora sartzeko baimena izango duzu.\n- Non dago aplikazioaren gida?\nHurrengo web-orrialdeetan :\n- Zeintzuk dira DBH-ko eskaerak egiteko jarraitu beharreko urratsak?\na) Eskaerak/ eskaeren kudeaketa/ berria. Eskatutako datuak sartu eta pertsona bilatu lupa ikonotik.\nb) Eskaera egiteko derrigorrezko datu guztiak sartuta daudenean, gorde eta egiaztatu eskaera onartuta dagoela eskaerak/ eskaeren kudeaketa/ emaitzak aukeran.\nc) Eskaera guztiak eginda daudenean, eskaerak/ proposamenen igorpena/ emaitzak/ proposamen aktaren zirriborroa inprimatu aukeratik zirriborroa egiaztatu.\nd) Eskaerak Ordezkaritzara bidaltzeko “proposamena igorri” egin behar da eskaerak/ proposamenen igorpena/ emaitzak/ proposamena igorri. Sortutako akta (PDFa) gorde egin behar da.\ne) Proposamena igorri denean, blokea “proposamenean” egoeran dagoela egiaztatu behar da eskaerak/ blokeak/ emaitzak.\na) Zerbitzuak/ prozesuak/ eskaeren sorrera automatikoa aukeratik eta titulu, ikasturte eta lorpen zentroaren datuak sartu eta bilatu.\nb) Titulua eskatu zaien ikasleak hautatu eta “eskaeren sorrera automatikoa simulatu” klikatu. Behin simulazioa eginda, zerbitzuak/ prozesuak/ prozesuen bisorea aukeratik egiaztatu.\nc) Simulazioak datu guztiak baditu eta zuzenak badira, eskaeren sorrera automatikoa hasi behar da zerbitzuak/ prozesuak/ eskaeren sorrera automatikoa aukeratik, beharrezko datuak sartzen eta “eskaeren sorrera automatikoa hasi” klikatzen. Eskaera egiaztatu zerbitzuak/ prozesuak/ prozesuen bisorea aukeratik.\nd) Eskaera guztiak eginda daudenean, eskaerak/ proposamenen igorpena/ emaitzak/ proposamen aktaren zirriborroa inprimatu aukeratik zirriborroa egiaztatu.\ne) Eskaerak Ordezkaritzara bidaltzeko “proposamena igorri” egin behar da eskaerak/ proposamenen igorpena/ emaitzak/ proposamena igorri. Sortutako akta (PDFa) gorde egin behar da.\nf) Proposamena igorri denean, blokea “proposamenean” egoeran dagoela egiaztatu behar da eskaerak/ blokeak/ emaitzak.\n- Zergatik "Eskaeren kudeaketan" ematen dit akatsa bilatzerakoan?\n“Zentro kudeatzaileen datuetan”, gutxienez, ikastetxeko kodea ipini ez duzulako.\n- Nola aukeratuko dugu ikaslea? Blokeatuta azaltzen dira atalak.\nLupa ikonoa sakatuz, ikasleen bilatzailea zabalduko da.\nBilaketaren irizpideak sartuz, NAN-a esaterako -> Bilatu -> Hautatu\n- Nola editatu datu basean azaltzen diren ikasleen datuak?\nLupa sakatu ostean, bilatu klikatu eta emaitzetan ikaslearen izena azalduko da. Datuak zuzenak ez badira, “aldatu” sakatu beharko duzu.\n“Ikasle datuak” atala zabalduko da, gorde sakatzean eta eragiketa ondo egin dela agertzerakoan, “gorde eta Itxi” sakatu.\n- Nola alda daiteke gordeta dagoen eskaera?\nEzin dira eredua, datak, etab., aldatu. Eskaera behin gordeta desegokia den eskaera hautatu eta sakatu “ez onartu”. Ondoren, eskaera berregin “berria” aukera sakatuz. Ikasleak bi eskaera izango ditu: lehenengoa, onartuta egoeran; bigarrena ez onartuan.\n- Zer motatako tituluetan bete behar da "Kalifikazioa" atala?\n- Nola jakin titulua LOE, LOGSE edo LOMCEden?\n- Zer data jarri behar dira amaiera data eta eskaera data ataletan?\nAmaiera data atalean aktan dagoen ikasketa amaiera data jarri behar da.\nEskaera data atalean, DBHko tituluetan aktan agertzen den ikasketa amaiera data jarri behar da. Gainontzeko tituluetan, ordainketa data jarri behar da.\n- Behin eskaerak eginda zelan bidaltzen dira Ordezkaritzara?\n1) Eskaera guztiak eginda daudenean, eskaerak/ proposamenen igorpena/ emaitzak/ proposamen aktaren zirriborroa inprimatu aukeratik zirriborroa egiaztatu.\n2) Eskaerak Ordezkaritzara bidaltzeko “proposamena igorri” egin behar da eskaerak/ proposamenen igorpena/ emaitzak/ proposamena igorri. Sortutako akta (PDFa) gorde egin behar da.\n3) Proposamena igorri denean, blokea “proposamenean” egoeran dagoela egiaztatu behar da eskaerak/ blokeak/ emaitzak.\n- Zelan atera daiteke berriro proposamenen igorpenaren akta (PDFa)?\nBakarrik sortzen da “proposamena igorri” sakatzean. Beraz, behin proposamena igorrita blokea ezabatu egin behar da eskaerak/ blokeak/ emaitzak aukeratik eta ezabatu nahi den blokea aukeratu eta ezabatu klikatuz. Blokea ezabatu ahal izateko “proposamenean” egoeran egon behar du. Blokea ezabatuta dagoenean, eskaerak/ proposamenen igorpena/ emaitzak atalera bueltatzen da eta “proposamena igorri” klikatzean berriz akta ateratzen da.\n- Nola egiten da Duplikatu/Bikoiztu bat?\n1) Eskaerak/ eskaeren kudeaketan berria eskatu behar da eta duplikatua aukera markatu.\n2) Tituluaren kategoria aukeratu: LOGSE, LOE, LOMCE… eta persona baten titulu/ ziurtagiri bilatzailea klikatu.\n3) Ikasleak lortu dituen eta eska ditzakeen tituluen duplikatuen bilatzailea agertzen da. Hauek aurkitzeko ikaslearen daturen bat sartu behar da; NAN zenbakia adibidez, eta beheko aldean “bilatu” sakatu.\n4) Duplikatua eskatuko den titulua hautatu eta onartu sakatu. Hau egitean duplikatu eskaeran tituluaren eta ikaslearen datuak azalduko dira.\n5) Gainontzeko atalak bete behar dira: bikoiztuaren kausa, ordainketa-karakterea… eta gorde.\n6) Bikoiztuak bidaltzeko, eskaerak/ eskaeren kudeaketa atalean bikoiztutako eskaera bilatu eta onartu sakatu.\n7) Bikoiztuen aktaren zirriborroa egiaztatu eskaerak/ bikoiztuen aktak/ emaitzak aukeratik eta “bikoiztuen aktaren zirriborroa inprimatu” klikatu.\n8) Eskaera bidaltzeko, “akta sortu” klikatu eskaerak/ bikoiztuen aktak/ emaitzak aukeratik eta sortzen den akta (PDFa) gorde.\n- Nola edita daitezke pertsona baten Bikoiztuaren datu pertsonalak?\nDuplikatuaren kausa adieraztean aldatzeko aukera azaltzen da.\n- Nola ireki igorritako blokea?\nDelegaritzan eskatu irekiera.\n- Zergatik ematen dit "Datu pertsonalak faltatzen dira" akatsa?\nIkaslearen datu basean agertzen diren datu pertsonaletan derrigorrezko atalen bat faltatzen delako. "Nola editatu datu basean azaltzen diren ikasleen datuak" galderan agertzen diren urratsak jarraitu.


Aroa Insaustiri egokitu zaio irailean kide berrien artean zozkatutako saria\nHilero zozkatuko dugu 3 klubeko opari sorta bat bazkide egiten direnen artean. Bazkide direnek ere, zozketan parte hartzeko aukera izango dute klubera bazkide berriak ekarriz gero.\nAroa 3 klubeko opari-sortarekin\nAne Txurrukari egokitu zaio abuztuan kide berrien artean zozkatutako saria\nKai Mendizabali egokitu zaio uztailean kide berrien artean zozkatutako saria\nIrailean bazkide egin direnen artean, 3 klubeko opari sorta bat zozkatu dugu, eta Aroa Insausti izan da irabazlea. Gure kamiseta eta diskoa, estutxea eta beste hainbat opari jasoko ditu Aroak. Zorionak!\nHalaber, hilero egingo dugu 3 klubeko opari sorta baten zozketa hil horretan bazkide egiten direnen artean. Ondorioz, urrian zehar 3 klubeko kide eginez gero, hurrengo zozketan hartuko duzu parte.\nBazkide direnek ere parte har dezakete zozketan\nGainera, lehendik kide direnek ere izango dute zozketan parte hartzeko aukera, 3 klubera kide berri bat ekarriz gero. Horretarako, kide berriaren datuak kide egin orrian sartzean, bere kide zenbakia ere sartu beharko du horretarako prestatuta dagoen atalean.\nGogoan izan kide egitea doakoa dela. Horretarako, gure webgunean daukagun formularioa bete behar duzu. Abantailak besterik ez du: leku zehatz batzuetarako sarrera bat doan jasoko duzu, PortAventura Parkera sartzeko, esaterako, helduentzako sarrera bat erosita; zure urtebetetze-egunean zoriondu egingo zaitugu ETB3n eta webgunean; antolatzen ditugun zozketetan parte hartzeko aukera izango duzu…


Mauleko hiltegia: L214 elkartea kondenatu du justiziak | Basque Country | KAZETA\nMauleko hiltegia: L214 elkartea kondenatu du justiziak\nMauleko hiltegiko langileen pribatutasuna urratzeagatik L214 elkartea kondenatu du Paueko auzitegiak azaroaren 18an.\nKazeta|19/11/2019|0 commment Updated at:\nMauleko hiltegia ikertuko zuten animaliei tratu txarrak emateagatik. (Isabelle MIQUELESTORENA)\nPaueko delituen auzitegiak L214 elkartea kondenatu du Mauleko hiltegiko langileen pribatutasuna urratzeagatik. Hain zuzen, 5.000 euroez gain, Mauleko hiltegiko hiru langileri 1.500 euroko kalte ordain bana ordaindu beharko die.\nL214 elkartearen kontrako salaketa aztertu zuen Paueko epaitegiak urriaren 14an. Oroitarazi behar da, 2016ko martxoan elkarteak Mauleko hiltegian kamerak gorde zituela bertan animaliei tratu txarrak ematen zizkietela grabatu eta ondotik salatzeko.\nBideoa birala bilakatu ondoren, hiltegiko jabea eta lau langile ere auzipetu zituzten Pauen. Bideoa plazaratu eta hiru urte berantago iragan zen auzi horretan Gerard Clement Mauleko hiltegiko zuzendari ohiari 6 hilabeteko presondegi zigorra (bete beharrik gabe) eta 200 euroko isuna ezarri zion epaileak, "iruzurra" egiteagatik.\nL214 elkarteak ezkutuan hartu zituen irudietan txahalak eta bildotsak hiltzen agertzen ziren lau langileek, aldiz, 80 eta 520 euro arteko isunak jaso zituzten animaliei "beharrezkoa ez zen tratu txarra ematea" egotzita.\nAzkenean, Mauleko hiltegiak 3.800 euroko isuna jaso zuen tratu txarrengatik, 10.000 euro kalitatearen iruzurra egiteagatik eta beste 10.000 euro eragindako kalteengatik.


Xabetek sektore eolikoari haize-sorgailuetatik jasotako datuetarako sarbide garden bat errazteko tresna berria sortu du - SPRI\nLankidetza-gune horrekin, datuak prozesatzeari eta aztertzeari esker, enpresa eolikoek lehiakortasuna hobetu dezakete.\nXabet enpresa eolikoen lana errazteko helburu duen lantalde baten buru da. Lantalde horretan sektoreko hornidura-katearen lehiakortasuna hobetzeko, haize-sorgailuetatik jasotako datuetarako sarbidea erraztea bilatzen da. “Haize-sorgailuen datuak partekatzea” izeneko taldea irailaren 25ean hasi zen lanean, Euskadiko Energia Klusterraren bultzadarekin.\nDonostiako konpainia 2018. urtearen hasieran sortu zen, eta industriaren, energiaren eta, duela gutxi, osasunaren arloko tresna digitaletan aditua da. “Sektore eolikoko hainbat eragileren arteko lankidetza-ingurune bat sustatu nahi dugu, aktibo eolikoen datuak eta lotutako hornidura-kate osoa modu eskuragarriago eta gardenagoan erabili ahal izateko”, azaldu du Alberto Conde Mellado, euskal enpresaren buruak.\nBildutako datuen trazabilitatea eta konfidentzialtasuna bermatzeko, lantaldeak teknologiak aztertzen ditu, International Data Spaces Association (IDSA) delakoaren estandarretan oinarrituta, informazioaren jabeak datuei emango zaien erabileraren gaineko segurtasuna izan dezan. “Jabeak zehatz-mehatz jakin ahal izango du zer gertatzen den ekipoetan; noiz, nork eta nola eskuratzen diren datuak, eta, adibidez, negozio ereduak ere planteatzen ari dira partekatzea sustatzeko”, gaineratu du Melladok.\nXabetetik azpimarratu dutenez, “IDSA estandarra erabakigarria da proiektu honetarako”, datuaren segurtasuna eta trazabilitatea bermatzen baititu. Tecnaliak sortutako teknologia hori, Xabeten plataforma digitalean txertatuko da, eta horrek “lankidetza-lanerako espazio bat ahalbidetuko du”. Horrela, sektoreko informazioa aztertzeko tresna “berri eta espezifiko bat” sortuko da, izan ere, gaur egun, “osagaien fabrikatzaileek ez dute plataforma edo teknologia espezifikorik, eta ez dute datuen analitikaren arloan aditua den talderik, ez baitira beren ekoizpenaren eta egungo negozioaren elementu zentralak”.


1957ko Kontxako Bandera - Wikipedia, entziklopedia askea.\n1957ko Kontxako Bandera\nHasiera 1957ko irailaren 1a\nAmaiera 1957ko irailaren 18a\n1957ko Kontxako Bandera (Banderaren 62. ekitaldia, garai hartan 55. ekitaldia bezala aurkeztu bazen ere) urte honetako irailaren 1 eta 18an jokatu zen, eta Aginagako Txitxardin Zale Elkarteak bere lehenengo Kontxako Bandera eskuratu zuen.\nSan Juan eta Orioren arteko lehia espero zen, baina mirotzek ez zuten trainerurik aurkeztu. Batzuek diote galtzeko beldurragatik izan zela, besteek diote Aginagako arraunlariak beti izan direla Orioko traineruan eta hauentzako omenaldi gisa atera zela Aginaga izeneko trainerua. Edozelan ere, Aginagaren traineruan hiru arraunlari baino ez ziren herrikoak, gainontzeko gehienak oriotarrak ziren.\n1955eko estropada eremua mantendu eta hiru ziabogatara antolatu zen. Lehenengo jardunaldia arazorik gabe jokatu zen, eta Aginagak hiru segundo eskaseko abantailaz irabazi zuen. Bigarren igandean itsaso oso txarra zela-eta asteartera, hilaren 10era atzeratu zen. Aginagak irabazi zuen berriz ere, baina San Juan Aginagaren baliza barnerantz mugitu izanaz kexatu eta epaileek estropada baliogabetu zuten. Asteazkenean, hilaren 11n, zen estropada errepikatzekoa baina itsaso txarrak balizak ongi jartzea zaildu zuenez hirugarren aldiz atzeratu zen estropada. Azkenean hilaren 18an jokatu eta Aginagak 26 segundu atera zizkien sanjuandarrei.\n? Ramon Arreseigor "Trabuko"\n1 Aginaga 22:57:4/5 21:18:2/5 44:16:1/5 -\n2 San Juan 23:00:2/5 21:44:2/5 44:44:4/5 + 0:28:3/5\n3 Pasai Antxo 25:17:1/5 22:10:3/5 47:27:4/5 + 3:11:3/5\n|Txitxardin Zale Elkartea\nPatroia: Ramon Arreseigor "Trabuko"\nOrriaren azken aldaketa: 1 iraila 2020, 23:38.


bideoklipa | box-populi\nPosts Tagged ‘ bideoklipa ’\nOso talde interesgasrria. Patineteen mugimenduak harrapatu egiten du, ezta?. Osteko animazioa ez dut gustoko.\nEz dakit zenbat diska dituzten, nik “Deep Cuts” (2004) diska gomendatzen dizuet. Heartbeats-ek, bereziki flipatu egiten nau, 80. hamarkadara eramaten nau zuzenean. Txikitatik ezagutzen dudalaren sentsazioa sortarazten dit, hasiera The Goonies-en abestia gogorarazten didalako agian. Ezagutzen duzuen José Gonzalezen Heartbeats abestia honen bertsio bat da bai, niri originala gehiago gustatzn zait.\n“Tomorrow in a year” (2010) diskan soinu digital abstraktuekin jolasten dute ta naiz eta entzuteko batere erraza ez izan, musika mota honen zaleentzako interesgarria izango dela uste dut.\nSpotifyn dituzue biak.\nWeb ifizialean bideo gehiago dituzue.\nBideoklipak beti gustatu izan zaizkit, txikitatik. Aste honetan hau aurkitu dut animazio teknika motak bilatzen. Niretzako ezezaguna den Parson Brown taldearen “Mexican Standoff” abestia, Bill Plymptonek animatua. Abestia asko gustatu zait. Hau da nire gaurko gomendioa. Disfrutatu.


Informazio publikoaren fasean dauden izapideak - Gardena\nInformazio publikoaren fasean dauden izapideak\nMartuteneko 27. industrialdean gasolina-zerbitzugune batetik hidrokarburoak eraman ditzaketen euri-urak isurtzeko baimen-eskaera. Ur horiek Urumea ibaiaren adarra den Antoña errekan amaituko dute.\nUr-aprobetxamendu baten eskubidearen iraungipena.\nAmurrioko udalerrian (Araba) jarduketa honen bidez, Lezamako Basabe, Aspiliga eta Longarai auzoetara banatzeko ur sarea berrituko da, Zankoeta erreka eta ibaiadar errakastoen jabari publiko hidraulikoan eragina duten obrek\nAraban, Vitoria-Gasteizko udalerrian, Zuhatzu herrian dagoen etxebizitza-taberna batean sortutako hondakin urak isurtzeko baimena\nAraban, Burgeluko udalerrian, Olaona taberna eta jatetxean sortutako hondakin urak isurtzeko baimena\nAraban, Bilar udalerrian, Bilarko HUAn sortutako hondakin urak isurtzeko baimenaren berrikustea\nGaldakaoko udalerrian (Bizkaia) jarduketen bidez, aldamioak jarriko dira Ibaizabal ibaiaren jabari publiko hidraulikoan, eskuinaldean, Ibaizabal kaleko 15. zenbakian dagoen eraikina birgaitzeko.\nZeanuriko udalerrian (Bizkaia) Ziarsolo finkan sortuko diren hondakin-urak isurtzeko baimen-eskaera. https://www.bizkaia.eus/lehendakaritza/Bao_bob/2021/03/22/III-64_eus.pdf\nLezama udalerrian (Bizkaia), «Madariaga Baserria Ezkerrekoa» izeneko putzutik, ura hartzeko administrazio kontsezioaren oinarrizko ezaugarriak aldatzea, ureztaketan eta abeltzantzan erabiltzeko (MCA-B-2020-0001 erreferentzia).\nJendaurreko informazioa. Etxebizitza-blokearen atzeko alderako sarbidearen hormigoiztatzea (Bermeo bidea 34, Larrauri), Larrauri errekaren ezkerraldeko polizia-eremuan eta San Martin errekaren eskuinaldean, Butroe ibaiaren arroan, Mungia (Bizkaia) (AO-B-2021-0103 erreferentzia).\nObra horien bidez, Bi-3524 errepidea hobetuko da 12+069 eta 15+800 kilometro-puntuen artean, zoladuraren, drainatzearen, seinaleztapenaren, balizen eta euste-sistemen gainean jardunez, Zeberio ibaiaren uholde-arriskuko eremuetatik igaroz, Ugao-Miraballes eta Zeberio udalerrietan (Bizkaia) (AO-B-2020-0424 erreferentzia).\nIRAGARKIA, zeinaren bidez zitatzen baita ur-emakida bateko obren eta instalazioen ikuskatze-bisita egiteko.\nIRAGARKIA, zeinaren bidez zitazioa egiten baita ur-emakida bateko obrak eta instalazioak ikuskatzeko.\nIRAGARKIA, ur-aprobetxamenduen eskubidearen amaierari buruzkoa.


Ezjakintasunaren kartografia Archives - Page 37 of 37 - Zientzia Kaiera\nKategorien artxiboa 369 artikulu\nMapping Ignorance-n asteon argitaratu diren artikuluak: Urteak ikertzen eman ondoren fonologoek antzeman zuten gizakiok nola sortzen eta erabiltzen dugun soinu-sistema hainbat hizkuntzetan. Garunak hizkuntzari erantzuten dio fonologoek antzeman zuten ezaugarri horiei jarraituz. Honen harira, hizkuntzalaritza eta neurozientzien arteko konbergentziaren adibide […]\nEzjakintasunaren kartografia #8\nMapping Ignorance-n asteon argitaratu diren artikuluak: Egunen baten, kotxeak bakarrik gidatzen badira uneoro non dauden jakin beharko dute eta hau, erronka teknologiko handia da. Baliteke baieztapen honek harritu izana eta seguruenik GPSan pentsatzen egongo zara. Baina GPSak bi metroko akatsa […]\nEzjakintasunaren kartografia #7\nMapping Ignorance-n asteon argitaratu diren artikuluak: Zein da bero-makina batek izan dezakeen tamainarik txikiena? Erantzun posibleari erreparatuz gero, ikusiko dugu hau termodinamika klasikotik haratago doala, faktore kuantikoak parte hartzen dutelako. Guzti hau eta beste hainbat gauza interesgarri kontatzen dizkigu Daniel […]\nEzjakintasunaren kartografia #6\nMapping Ignorance-n asteon argitaratu diren artikuluak: Gizakiok hiru fotorrezeptore erabiltzen ditugu bakarrik koloreko ikusmenenerako. Txoriek eta narrastiek aldiz laurekin konpontzen dira. Zortzi izatea ez da gauza arraroa tximeletetan, baina zertarako behar ditu hamabi ganba batek? Erantzuna Francisco J. Hernándezek itsas […]\nEzjakintasunaren kartografia #5\nMapping Ignorance-n asteon argitaratu diren artikuluak: Jesús Zamora Bonillak “Jakinduriaren Bazar Handia” artikulu-sorta ederrari amaiera emateko, filosofiaren zientziaren eredu matematikoak berrikusten ditu. Oinarri matematikoa duten ereduak errepasatzen ditu egileak The Grand Bazaar of Wisdom (and 6) artikuluan eta hauetako batzuk […]\nMapping Ignorance-n asteon argitaratu diren artikuluak: Gaixotasun batzuk antibiotikoei dioten erresistentziaren arazoetariko bat da, iraganean hilkorrak izan ziren tuberkulosia bezalako eritasunak berpiztu direla. Hortaz, honakoei aurre egiteko beharrezkoak dira ikuspuntu berriak eta badirudi etorkizun handikoak egon badaudela. Ignacio López Goñik […]\nEzjakintasunaren kartografia #3\nMapping Ignorance-n asteon argitaratu diren artikuluak: Matematikari buruz hitz egiten dugunean gauzak ez dirudite direnak. Normalak al dira zenbaki errealak? galdetuz gero, matematikari batek galdetuko liguke ea zer esan nahi duen “normalak”. Gure erantzunaren arabera baliteke pikutara bidaltzea, matematikoki bada […]\nEzjakintasunaren kartografia #2\nMapping Ignorance-n asteon argitaratu diren artikuluak: Ikerketa zientifikoa deskribatzeko baliagarriak diren metodo eta kontzeptu ekonomikoen aplikazioen errepasoa egiten ari da Jesús Zamora Bonilla, The Grand Bazaar of Wisdom artikulu-sailean. Eta oraingoan, metodo matematikoak albo batera uzten dituzten ikuspuntuen txanda da […]\nEzjakintasunaren kartografia #1\nMapping Ignorance-n asteon argitaratu diren artikuluak: Zein da Segway, bi gurpilez hornitutako giza hiri-garraiagailua, eta minbiziaren kontrako tratamenduaren arteko harremana? Itxuraz bat bera ere ez eta etorkizunean asko izan dezakete. Izan ere, zauri txikiko kirurgian erabiltzeko, orratzak txertatzeko sistema robotikoak […]\nEzjakintasunaren kartografia (369)


Bideoa eta argazkiak: Kirolaren balioak garaile X. Triatloi Txikian - Urola Kostako Hitza : Urola Kostako Hitza\nBideoa eta argazkiak: Kirolaren balioak garaile X. Triatloi Txikian\nBozgorailuetatik musika alaiak lagunduta, hainbat guraso eta herritarrek ikusi dituzte LH 3eta 6 arteko gaztetxoak triatloi txikia egiten gaur goizean Zarautzen. Zarauztarrak ez ezik, lehian aritu dira getariarrak, aiarrak eta oriotarrak ere.\nHamargarren aldiz antolatu dute Triatloi Txikia Zarautzen. Eskola kirolaren barruan eta Zarauzko Triatloi Elkartearen laguntzarekin, umeek aukera izan dute kirol sorta hori probatzeko.\nLau herritako haurrek hartu ahal izan dute parte triatloian: getariarrek, zarauztarrek, aiarrek eta oriotarrek.\nZaharrenak hasi dira lehian aurrena: LH 5.eta 6. mailakoak. Ondoren iritsi da 3.eta 4. mailakoen txanda. Neska-mutilek gogotik egin dute igerian, baita bizikleta gainera igo eta lehiaketa korrika amaitu ere.\nBukaeran denentzat egon da indarrak berreskuratzeko jan-edana.


Ez dago Goyaren inguruan idatzi ez denik: biografiak, doktorego tesiak, dibulgazio artikuluak, telesailak, filmak? Berari buruz jakin litekeen guztia dakigu. Omen. Goyak bere bizitza-heriotzak gainditu zituen, batetik, gerora gauzatu ziren joera artistikoen aitzindari izan zelako, eta bestetik, berriz, bere bizitzak Aragoin eta Espainian gertatzen ari ziren aldaketa sozial eta politikoak erakusten dituelako. Horregatik, bada, komiki honetan gure garaira ekarri nahi izan dugu artista handia, gure aroan nola txertatuko ote zen barrundatu nahirik. Nolakoa izango ote zen orain Goya? Moldatuko ote zen? Zer iritziko ote zion munduari? Egokituko ote zen gure garai honetara?... Argitalpen honetan bizitzako aldi ezberdinetan ageri da Goya ?noiz haur, noiz gazte, heldu edota zahar?, eta, era berean, haren margolaritzaren alderdi ezberdinak erakusten dira, bateko grabatuak, besteko erretratuak, tapizak, kartoiak, eta abar. Horretarako, protagonistaren ametsak abiapuntu hartu eta bidaia egiten da denboran zehar, Goya gure eguneroko errealitatearen aurrean jartzera behartuta. Historia libertigarria da, umore ukaldiz betea, amaiera harrigarria duena... Irakurlearentzako denborapasa ederra da batere zalantzarik gabe, eta, horrekin batean, munduaren historian izan den margolari ospetsuenetako baten bizitza ezagutzeko modu zoragarria.


erabili.eus/ Ahotsak eta memoria, uztartuta eta gordeta\nHemen zaude: Sarrera » Euskara Patronatuaren plangintzak » Gurien » Ahotsak eta memoria, uztartuta eta gordeta\nAhotsak eta memoria, uztartuta eta gordeta\n2010-12-07 / 12:12 / Azpeitiko Euskara Patronatua EUSKARA\nAzpeitiko Ahotsak proiektuan parte hartu duten dozenaka lagun elkartu ziren abenduaren 3an, Euskararen Egunean, Azpeitiko udaletxean, haien testigantzekin osatutako lana ikusi eta entzun, eta esker ona jasotzeko.\nUdaletxeko Areto Nagusia txiki gelditu zen joan den ostiral arratsean. Han elkartu ziren Azpeitiko Ahotsak proiektuan parte hartu duten ia 70 herritarretako asko, haien eta bertaratu ezin izan zutenen etxekoekin eta beste hainbat herritarrekin batera, Udalak eta Badihardugu elkartearen gonbitari erantzunez. Guztien helburua, 2009an abian jarri zen proiektuaren emaitzak ikusi eta entzutea. Udalerriko auzo eta gune ezberdinetako gizon-emakumeak dira euren testigantzekin proiektuan parte hartu dutenak; hartara, Azpeitiko euskalkiaren-euskalkien aldaera ezberdinak jasotzea nahi izan da.\nHerriko ahozko ondarea biltzeko, Azpeitiko kulturan, politikan, kirolean, baina batik bat eguneroko bizimoduan, protagonista izan ziren 70-80 urtetik gorako gizon-emakumeen testigantzak jaso eta gordetzea izan da hasieratik Azpeitiko Ahotsak-ek helburua. Azpeitiko XX. mendeko bizimodu tradizionala jaso eta gordeko duen datu-base digitala sortzearekin batera, herriko euskalkia aztertu ahal izateko Azpeitiko ahozko artxiboa antolatuta utziko du proiektuak, bukatzen denean. 70 lagunen soinu eta irudi grabazioak eginak daude dagoeneko.\nHain zuzen ere, parte-hartzaile bakoitzari bere testigantzarekin osatutako DVD bana banatuko zaio; askok udaletxeko ekitaldian bertan jaso zuten, Julian Eizmendi alkatearen eskutik, eta besteei datozen asteetan helaraziko zaie. Grabazio horietako askoren pasarteekin bideo polita osatu dute proiektuaren sustatzaileek, eta hori ere jasoko dute Azpeitiko Ahotsak-en parte hartu dutenek. Bideo hori izan zen, zalantzarik gabe, abenduaren 3ko ekitaldiko izarra, jendaurreko aurkezpenean. Areto Nagusian elkartutakoek ondo baino hobeto pasatu zuten batzuen eta besteen esan biziekin, ordu erdira iritsi ez zen emanaldian. Ahotsak.com webgunetik hartu dugu guk bideoa eta albiste honen bukaeran duzue txertatuta, ikusgai.\nJulian Eizmendik eta Euskara batzordeburu Ana Mendizabalek Azpeitiko Ahotsak proiektuaren garrantzia nabarmendu zuten. Erakundeek euskararen sustapenean eta babesean izan behar duten ezinbesteko pisua gogorarazi zuen Azpeitiko alkateak. Proiektuari dagokionez, berriz, egindako bilketa-lanari esker "belaunaldi berriek herriko euskara eta antzinako bizimoduak ezagutu ahal izango" dituztela adierazi zuen Mendizabalek.\nAzken fasean sartuta\nAurreikusitako grabaketa guztiak eginda eta proiektuaren jendaurreko aurkezpena burutu ondoren, azken fasean sartuko da 2011n Azpeitiko Ahotsak proiektua. Grabazio asko dagoeneko amaraunean ikus daitezke, http://www.ahotsak.com/azpeitia/ helbidean, baina Interneten guztiak -soinu zein bideo dokumentuak- jarri arte ez da bukatuko proiektua.


Lengua e historia - Wikipedia, entziklopedia askea.\nLengua e historia Koldo Mitxelenaren hogeita hamabost artikulu (32 gaztelaniaz eta 3 frantsesez) batu zituen liburua da, Paraninfo argitaletxeak Madrilen 1985. urtean argitaratua, ISBN 84-283-1379-2 zenbakiarekin. Egilearen izen-deiturak gaztelaniazko grafiarekin ageri dira liburu azalean.\nLengua e historia liburuko aurkibidearen lehen orrialdea.\nLiburuak ez dauka hitzaurrerik. Artikuluak hizkuntzalaritzako hainbat arlo jorratzen ditu: dialektologia, estrukturalismoa, gramatika sortzailea, hizkuntzen arteko erkaketa, hizkuntzen berreraiketa... Hizkuntzalaritza historikoa eta euskara dira liburuaren bi ardatz nagusiak.\nAzken aldaketa 24 azaroa 2019(e)an, 20:14(e)tan


Portugaleteko 34. Folklore Jaialdia atari zabalean izango da aurten, lehendabiziko aldiz — dantzan.eus\nHemen zaude: Hasiera › Hemeroteka › Portugaleteko 34. Folklore Jaialdia atari zabalean izango da aurten, lehendabiziko aldiz\nPortugaleteko 34. Folklore Jaialdia atari zabalean izango da aurten, lehendabiziko aldiz\nAurtengo edizioak berrikuntza nagusi bat izango du, gainera: ikuskizunak, aurreko edizioetan bezala, herriko kiroldegian izan ordez Roke Deuna izeneko plazan izango dira; hau da, jaialdia atari zabalean ospatuko dute lehen aldiz.\nPortugaleteko alkate Mikel Torresek, aurkezpenean adierazi zuenez, berrikuntza honek «jaialdiaren kalitatea hobetzeaz gain, ikuskizunak ikusleengana gerturatuko ditu».\nBestalde, Portugaleteko Elai-Alai taldeko lehendakari Gaizka Beguriak, jaialdiak «mundu osoko herriak gerturatzeko» aukera ematen duela eta «ohiturak, usadioak, dantzak, hizkuntzak eta bizitzeko era desberdinak partekatzeko aukera» ere ematen duela esan zuen. Gogoratu behar da 1962. urtean sortutako Elai Alai Dantza eta Musika Kulturunea urteak daramatzala jaialdi hau antolatzen.\nHoriek horrela, bihartik aurrera zortzi talde izango dira Bizkaiko herrian.\nEtxeko Elai-Alairekin batera Irlandatik, Beninetik, Komi Errepublikatik, Turkiatik, Boliviatik, Mexikotik eta Eslovakiatik etorritako taldeak izango dira ikusgai. Horrez gain, eta folklore jaialdi ahal bezain erakargarri egite aldera, aurtengoan gauero bi emanaldi egongo dira. Emanaldiok ordu eta erdiko iraupena izango dute.\nBihar igandea, 19.30etik aurrera, Roke Deuna izeneko plazak atzerritik etorritako talde guztiei harrera egingo die folklore jaialdia inauguratzeko. Hurrengo egunean, astelehenean, 21.30ean, Boliviako Tradiciones Bolivianas izeneko taldea izango da, Turkiako Gehemekin batera.\nEslovakia eta Irlanda\nUztailaren 22an, berriz, Eslovakiako Maj eta Irlandako Absolutely Legless taldeen txanda izango da.\nUztailaren 23an Benineko Les As du Benin eta Mexikoko Kutzi, Yurecuaro-ko (Michoacan) Folk Baleta izango dira. Hurrengo egunean, hilak 24, etxekoak, Elai-Alai, eta Komi Errepublikako Assya Kya taldeak arituko dira.\nPortugaleteko Nazioarteko Folklore Jaialdiko azken egunean, uztailaren 25ean, bi ikuskizun izango dira; bata goizean, 11.30ean, La Florida parkean, «Munduko sustraiak» izenekoa, hain zuzen, eta 21.30ean, bestea, Karlos VII.a etorbidean, «Munduko dantzak» izenekoa.\nElai-Alai kultur taldeak Portugaleteko Nazioarteko 34. Folklore Jaialdia ospatuko du bihar hasi eta uztailaren 25era arte.